title: Siion

text:
Rastafareille Siion viittaa Afrikkaan tai Etiopiaan. Mormoneille sana viittaa heidän omaan kirkkoonsa. Termin asiayhteys voi vaihdella paljonkin riippuen siitä, mikä uskonnollinen yhteisö sitä käyttää.
Viihdeteollisuudessa muun muassa Matrix-elokuvissa on viitattu Siioniin viimeisenä ihmisten kaupunkina koneiden ollessa vallassa.


title: Vuoden Kiila

text: Vuoden Kiila on kulttuuriyhdistys Kiilan vuodesta 1980 vuosittain myöntämä palkinto tunnustuksena kulttuurin eri aloilla tehdystä merkittävästä työstä. Palkintona on Pertti Kukkosen pronssiveistos.


title: Antti-Jussi Kemppainen

text: Antti-Jussi Kemppainen (s. 21. heinäkuuta 1989 Kuusamo) on suomalainen uransa lopettanut freestylehiihtäjä. Halfpipessa kilpailut Kemppainen edusti seuratasolla Ruka Slalom Freestyleä. Kemppaisen suurin saavutus on US Open -vapaalaskutapahtuman halfpipe-kilpailun voitto vuonna 2008. Hän sai nuorten MM-kilpailuissa hopeaa halfpipessa 2007. Freestylehiihdon MM-kisoissa hän sijoittui halfpipessä seitsemänneksi vuonna 2009 ja viidenneksi vuonna 2013. Elokuussa 2013 Kemppainen saavutti ensimmäisen voittonsa halfpipen maailmancupissa. Hän on sijoittunut toiseksi kaksi kertaa halfpipen ja kerran slopestylen maailmancupkilpailussa.


title: Antti-Jussi Kemppainen

text: Kemppainen laski Salomonin tiimissä. Hän on myös mukana Up In Snow, Legacy ja Roots -nimisissä lasketteluelokuvissa.


title: M/S Götaland

text: M/S Götaland on junalautta / autolautta, joka liikennöi Ruotsin Trelleborgin ja Saksan Travemünden välillä. Laivan omistaa ja sillä operoi Scandlines-varustamo ja se on rakennettu vuonna 1973. Vuosina 1993–1994 Öresundsvarvet-telakka Landskronassa pidensi ja uudisti laivaa huomattavasti.


title: M/S Götaland

text: Laiva voi kuljettaa nykyisin 400 matkustajaa, joita varten on 148 hyttipaikkaa. Yhdistelmäajoneuvoja laivaan mahtuu 35 kappaletta ja junavaunuja varten on 811 metriä raiteita.


title: Mahajanapada

text: Mahajanapadat () olivat Intiassa 700-luvulta eaa. lähtien kehittyneitä valtioita. Mahajanapadeja oli yhteensä 16, joista merkittävimpiä olivat Magadha ja Kosala. Varmaa tietoa Intian historiasta on yleisesti vasta 500-luvulta eaa. eteenpäin, jolloin mahajanapadat olivat vakiinnuttaneet asemansa.


title: Mahajanapada

text: Mahajanapadit saivat alkunsa, kun Intiaan 1800-luvulta eaa. alkaen saapuneet arjalaiset alkoivat noin 1000-luvulla eaa. asettua aloilleen ja perustaa kyliä. He muodostivat ensin janapadeiksi kutsuttuja valtioita, joita hallitsivat kyläneuvostot. Näitä on joskus erheellisesti kutsuttu demokratioiksi, vaikka oligarkia kuvaa hallintomallia paremmin. Neuvostojen jäsenet valittiin lähinnä pappissäädystä. 700-luvulta eaa. alkaen osa janapadeista alkoi muuttua kuningaskunniksi. Maanviljelyn ja kaupankäynnin kasvu järjestyneessä yhteiskunnassa johti rahan käyttöönottoon ja tiettyjen janapadien voimistumiseen naapuriensa kustannuksella. Näitä alettiin buddhalaisissa teksteissä kutsua mahajanapadeiksi erotuksena pienemmistä Intian valtioista.


title: Mahajanapada

text: Buddhalaisen tekstin Anguttara Nikayan mukaan 16 mahajanapadaa olivat seuraavat:


title: Avanti

text: Avanti tai Avanti! (italiaa, suomeksi "eteenpäin") voi tarkoittaa seuraavia:


title: Ѭ

text: Ѭ on kyrillinen kirjain, jota käytetään muinaiskirkkoslaavissa. Se ääntyy nasaalistuneena puoliväljänä laveana etuvokaalina []. Koska nykyään kyrillisiä kirjaimia käyttävissä slaavilaiskielissä ei ole enää nasaaliäänteitä, on kirjaimesta tullut niille tarpeeton.


title: Ѭ

text: Kirjain Ѫ kuului bulgarian aakkosiin vuoteen 1945 asti. Nykyään äänne on hävinnyt kielestä, mutta jotkin bulgaari- tai makedonialaismurteet Kreikan Thessalonikissa ja Kastoriássa käyttävät äännettä.


title: Moottoripyörätrialin maailmanmestaruuskausi 1992

text: Trialin maailmanmestaruudesta ajettiin 18. kerran 1992. Kauteen sisältyi 12 osakilpailua.


title: Ѥ

text: Ѥ on kyrillinen kirjain. Se sisältyy muinaiskirkkoslaavin, kirkkoslaavin ja varhaisitäslaavin aakkosiin. Se on kyrillisistä kirjaimista і ja е muodostettu ligatuuri.


title: Ѥ

text: Ѥ ääntyy konsonantin jälkeen laveana puolisuppeana etuvokaalina []. Edeltävä konsonantti, joka on useimmiten л tai н, ääntyy tällöin liudentuneena. Sanan alussa tai vokaalin jälkeen ѥ ääntyy [].


title: Jäppilä (täsmennyssivu)

text: Jäppilä voi tarkoittaa seuraavia:


title: Peippola

text: Peippola on seuraavien paikkojen nimi:


title: Nicholas Wolterstorff

text: Nicholas Wolterstorff (s. 21. tammikuuta 1932 Bigelow, Minnesota) on yhdysvaltalainen filosofi, Yalen yliopiston Noah Porter -oppituolin filosofisen teologian emeritusprofessori ja Berkeley Collegen jäsen. Wolterstorff on kirjoittanut useista filosofisista ja teologisista aiheista, ja käsitellyt erityisesti metafysiikkaa, estetiikkaa, poliittista filosofiaa, tietoteoriaa ja uskonnonfilosofiaa.


title: Nicholas Wolterstorff

text: Wolterstorff oli mukana perustamassa Society of Christian Philosophers -yhdistystä ja "Faith and Philosophy" -julkaisua yhdessä Alvin Plantingan, William Alstonin ja Richard Mouw’n kanssa.


title: Nicholas Wolterstorff

text: Teoksessaan "Justice: Rights and Wrongs" (Princeton University Press, 2008) Wolterstorff puolustaa väitettä, jonka mukaan ehdottomia ihmisoikeuksia ei pystytä teoreettisesti oikeuttamaan ilman teististä käsitystä, jonka mukaan ihminen on luotu Jumalan kuvaksi. Wolterstorffin mukaan länsimaisille sekulaareille intellektuelleille ominainen pyrkimys sulkea ihmisoikeuksien uskonnollinen perustelu keskustelun ulkopuolelle ei tee oikeutta oikeutuksen luonteelle.


title: Tony Zarella

text: Tony Zarrella (s. 1959) on muusikko, joka tunnetaan parhaiten 1970-luvun Wicked Lester ja Rainbow yhtyeiden jäsenenä. Wicked Lester ja Rainbow kokoonpanoista muodostui myöhemmin niitä tunnetumpi KISS-yhtye.


title: Jordi Tarrés

text: Jordi Tarrés (s. 10. syyskuuta 1966) on espanjalainen entinen trial-kuljettaja.


title: Jordi Tarrés

text: Tarrés voitti trialin maailmanmestaruuden seitsemän kertaa. Tätä saavutusta sivusi Ison-Britannian Dougie Lampkin vuonna 2003 ja sen ohitti 2010-luvulla espanjalainen Toni Bou. MM-osakilpailuvoittoja Tarrés saavutti yli 60.


title: M/S Hamlet

text: M/S Hamlet () on ropax-rahtilaiva, joka liikennöi Ruotsin Helsingborgin ja Tanskan Helsingørin välillä. Laivan omistaa ja sillä liikennöi Scandlines-varustamo. Aluksessa ei ole lainkaan hyttejä, vaan vain kansipaikkoja 1 000 matkustajalle. Henkilöautoja laivaan mahtuu 240 kappaletta. Autokansien pituus on 553 kaistametriä yhdistelmäajoneuvoille ja 1 171 kaistametriä henkilöautoille.


title: M/S Hamlet

text: Joulukuussa 1996 aluksen köli laskettiin ja 14. maaliskuuta 1997 tapahtui vesillelasku. 17. kesäkuuta alus luovutettiin Scandlines A/S:n omistukseen, joka rekisteröi aluksen Tanskan lipun alle. Kotisatamaksi tuli Helsingør. Heinäkuun alussa Hamlet aloitti liikennöinnin sen nykyisellä reitillään.


title: Urheilu+kanava

text: Urheilu+kanava (tyyliteltynä URHEILU+KANAVA) oli Urheilukanavan maksullinen lisäkanava, joka lähetti ohjelmaa päivittäin noin kello 18.00–1.00, kuitenkin joskus jopa viiden aikaan aamulla. Tiistaista perjantaihin kanavalla tuli urheilun oma uutispalvelu, Urheilu+Studio, jota juonsivat Pepe Jürgens ja Toni Niemistö. Keskiviikkoisin kanavalla tuli Erkki Vanhasen juontama MotorSport Evening, joka oli kooste kotimaisesta ja kansainvälisestä moottoriurheilusta.


title: Urheilu+kanava

text: Valtioneuvosto hyväksyi 14. joulukuuta 2006 Urheilukanavan toimiluvan muutoksen, joka mahdollisti uuden kanavan perustamisen maksuttoman Urheilukanavan rinnalle. Kanava aloitti lähetyksensä 3. kesäkuuta 2007. Kanavan sai digitaaliseen antenniverkkoon (DVB-T) tilaamalla PlusTV-kanavapaketin, ja se näkyi kanavapaikalla 12.


title: Urheilu+kanava

text: 2. heinäkuuta 2007 alkaen Urheilu+kanavaa oli voinut katsoa myös Welhon kaapeliverkossa, jossa kanava oli maksuton syyskuun alkuun asti.


title: Urheilu+kanava

text: Kanava lopetettiin 31. tammikuuta 2010 uuden Nelonen Sport Pro -kanavan tieltä.


title: George Boole

text: George Boole (2. marraskuuta 1815 Lincoln, Lincolnshire, Englanti – 8. joulukuuta 1864 Ballintemple, Corkin kreivikunta, Irlanti) oli brittiläinen matemaatikko ja filosofi. Hänen mukaansa on nimetty hänen kehittämänsä Boolen algebra, joka on kaiken nykyaikaisen tietokonearitmetiikan perusta. Näin Boolea voidaan pitää yhtenä tietojenkäsittelytieteen perustajista, vaikka varsinaisia tietokoneita ei hänen aikanaan ollutkaan.


title: George Boole

text: Boolen töitä laajensivat ja uudistivat William Stanley Jevons, Augustus De Morgan, Charles Peirce ja William Ernest Johnson, ja siitä tekivät lyhyempiä esityksiä Ernst Schröder, Louis Couturat ja Clarence Irving Lewis. Noin seitsemänkymmentä vuotta Boolen kuoleman jälkeen Claude Shannon löysi Boolen algebran filosofian kurssilla Michiganin yliopistossa. Myöhemmin MIT:ssa hän osoitti, kuinka Boolen algebraa voitaisiin käyttää puhelinkeskusten optimoinnissa ja kuinka Boolen algebran ongelmia voitiin ratkaista koneellisesti. Tämä on kaiken sähköisen tietojenkäsittelyn taustalla.


title: Dietyyliamiini

text: Dietyyliamiini (CHN, muita nimiä N,N-Dietyyliamiini, N-etyylietanamiini,Dietamiini ) on sekundäärinen amiini. Dietyyliamiini sekoittuu veteen ja etanoliin. Johtuen aineen matalasta itsesyttymislämpötilasta, joka on pienempi kuin –26 °C se on hyvin herkästi leimahtavaa. Huoneenlämpötilassa dietyyliamiini on neste. Dietyyliamiini on keskivahva emäs.


title: Dietyyliamiini

text: Dietyyliamiinia tuotetaan ammoniakista ja etanolista. Lisäksi reaktiossa saadaan myös etyyliamiinia ja trietyyliamiinia. Vaikka aine on korrosoiva, sitä käytetään pieninä määrinä korroosionestoaineena. Muita dietyyliamiinin käyttökohteita ovat kumin, hartsien, väriaineiden sekä lääkkeiden valmistaminen.


title: Dietyyliamiini

text: Dietyyliamiini voi imeytyä ja polttaa ihoa joutuessaan sen kanssa kosketuksiin. Hengitettynä aine voi aiheuttaa kurkkukipua ja yskää. Suurempi annostus voi johtaa keuhkopöhöön.


title: Dietyyliamiini

text: Dietyyliamiini on DEA:n säännösteltyjen kemikaalien listalla johtuen sen tärkeästä roolista LSD:n synteesissä.


title: Oppimistyyli

text: Oppimistyyli on yksilön yleinen, tiedostamaton taipumus käyttää tietynlaisia oppimisstrategioita tai opiskelutapoja. Ihmiset jakautuvat oppimistyylimallien mukaan eri tavoilla toimiviin ryhmiin. Yksilöllinen oppimistyyli selvitetään kyselylomakkeella tai psykologisella kokeella. Oppimistyylien lisäksi on tutkittu episteemisiä eli tiedonhankkimistyylejä sekä kognitiivisia tyylejä. Osa malleista perustuu ajatukseen oppimistyylien biologisesta alkuperästä, toisten mukaan oppimistyyli on ajan myötä muuttuva ja kehittyvä ominaisuus. Oppimistyylejä koskeva teoretisointi ja kategorisointi on myös joissakin lähteissä kyseenalaistettu tieteelliseen tutkimukseen perustumattomana populaaripsykologiana, jonka suosiota levittävät ennen kaikkea sitä hyödyntävät kaupalliset tahot.


title: Oppimistyyli

text: Oppimistyyliajattelu on merkittävä suuntaus kasvatusalalla, ja sitä tapaa kaikilla tasoilla lastentarhoista yliopistoihin. Se on myös tuottoisa tahoille, jotka julkaisevat oppimistyylitestejä ja -kirjallisuutta sekä järjestävät työpajoja kasvatusalan ammattilaisille. Suomessa oppimistyylien käyttöä edistää Erilaisten oppijoiden liitto, jonka mukaan oppimisvaikeuksien taustalla on erilainen tapa oppia, hahmottaa ja prosessoida tietoa.


title: Oppimistyyli

text: Lukuisiin oppimistyylimalleihin liittyvästä laajasta ja pitkäaikaisesta tutkimuksesta huolimatta oppimistyylien olemassaoloa ja diagnosoitavuutta ei ole osoitettu eikä niiden mukaisen opetuksen tehosta ole saatu luotettavaa näyttöä. Tutkimuksissa on päinvastoin havaittu, että kaikenlaiset oppijat hyötyvät enemmän yhden hyvän opetusstrategian käyttämisestä kuin oppijoiden jakamisesta oppimistyyliryhmiin. Tutkijoiden mukaan erityisesti havaintokanavateoriat lukeutuvat opetusalan "neuromyytteihin", joilla ei ole tieteellistä pohjaa, vaikka monet opettajat uskovat niiden pohjautuvan aivotutkimuksiin.


title: Oppimistyyli

text: Laajalti tunnettuja oppimistyylimalleja on noin 80. Näistä on saatavilla materiaalia suomeksi ainakin seuraavista:


title: Oppimistyyli

text: Monista malleista on olemassa erillinen sovellus, jota käytetään liike-elämän koulutuksissa tai työhönottohaastatteluissa.


title: Oppimistyyli

text: Erityisopetuksessa on käytetty varsinkin visuaalista, auditiivista ja kinesteettistä oppimistyyliä (VAK) mukailevaa opetusta, josta on tutkimuksessa käytetty termiä "modality-based instruction" (aistimoodeihin perustuva opetus). Tällaiseen opetukseen kohdistui laajaa tutkimusta 1980-luvun lopulle asti. Menetelmän suosiosta huolimatta eri oppimistyyleihin diagnosoivat menetelmät osoittautuivat epäluotettaviksi. 39 tehdystä kokeesta koostettiin meta-analyysi, joka edusti noin 3 100 koehenkilöä. Keskimääräisellä efektikoolla 0.14 aistimoodeihin perustuva opetus todettiin yhdeksi tehottomimmista menetelmistä, joita erityisopetuksessa on käytetty. Johtopäätöksenä todettiin, että opettajien kannattaa kiinnittää enemmän huomiota opetettavaan asiaan kuin tyyliin.


title: Oppimistyyli

text: Oppimistyylien suosio erityisopetuksessa kasvoi 2000-luvun alussa opetushallituksen suositeltua niitä oppimisvaikeuksien hoitoon. Joidenkin oppimistyylimallien tarjoajien mukaan varsinaisia oppimisvaikeuksia ei ole olemassa, vaan oppijoiden kohtaamat vaikeudet johtuvat siitä, ettei heitä opeteta heidän oppimistyylinsä mukaisesti.


title: Oppimistyyli

text: Oppimistyylejä tutkittiin eniten 1980-luvulla. Vuonna 2004 brittiläinen tutkimusryhmä arvioi koko siihenastisen tutkimuksen valitsemalla 13 merkittävintä mallia lähemmän tarkastelun kohteeksi:Yksikään malleista ei ole osoittanut riittävää tehoa. Sen sijaan niihin liittyvästä tutkimuksesta löytyi huomattavia puutteita. Yleisenä ongelmana on riippumattoman tutkimuksen puuttuminen, sillä monissa tapauksissa tutkimusta johtavat samat tahot, jotka markkinoivat menetelmää. Osa menetelmistä, kuten Dunn & Dunnin malli, on tutkimuksissa todettu tehottomiksi, mutta tämä ei ole vaikuttanut tapaan, jolla niitä markkinoidaan. Oppimistyyleistä on tehty lukuisia tutkielmia, joissa on havaittu ihmisten jakautuvan kyselyn perusteella erilaisiin mieltymysryhmiin. Useimmat näistä eivät täytä tieteen laatuvaatimuksia, koska niissä käytetyt menetelmät (esim. diagnosointi) ovat epäluotettavia. Ne harvat kokeelliset tutkimukset, jotka ovat menetelmiltään päteviä, ovat toistaiseksi tuottaneet negatiivisia tuloksia.


title: Markus Copper

text: Markus Copper (s. 26. joulukuuta 1968 Helsinki) on suomalainen kuvanveistäjä.


title: Markus Copper

text: Copper opiskeli Taidekoulu Maassa Helsingissä vuosina 1989-1991 ja Kuvataideakatemiassa Helsingissä vuosina 1991-1995, jossa hän suoritti kuvanveiston kandidaatin tutkinnon. Vuodesta 2000 Markus Copper on asunut ulkomailla mm. Berliinissä ja Tukholmassa.


title: Markus Copper

text: Markus Copperin teokset ovat usein valtavia ja dominoivat tilaa paitsi fyysisellä olemuksellaan, myös ääntä ja mekaanista liikettä hyödyksi käyttäen. Materiaaleinaan Copper käyttää mm. metallia, puuta ja löydettyjä materiaaleja. Veistoksissa on aggressiivinen, jopa väkivaltainen olemus. Hänen aikaisempaan tuotantoonsa kuului myös performanssitaidetta.


title: Markus Copper

text: Markus Copperille on myönnetty useita kotimaisia taidepalkintoja ja apurahoja kuten Ars Fennica sekä Suomi -palkinto. Hänen teoksiaan on mm. Kiasman, Malmön taidemuseon, HAM:in sekä Wihurin Säätiön kokoelmissa ja niitä on esitetty näyttelyissä niin Suomessa kuin ulkomaillakin, mm. Ruotsissa, Saksassa, Espanjassa ja Yhdysvalloissa New Yorkin MoMA:n P.S.1-galleriassa. Nykytaiteen museo Kiasmassa oli 15.5.-9.8.2009 esillä Horror Vacui -niminen näyttely, joka koostui Markus Copperin, ja Jari Haanperän veistos- ja videoinstallaatioista.


title: Hattie McDaniel

text: Hattie McDaniel (10. kesäkuuta 1895 Wichita, Kansas, Yhdysvallat – 26. lokakuuta 1952 Los Angeles, Kalifornia, Yhdysvallat) oli yhdysvaltalainen Oscar-palkittu näyttelijä.


title: Hattie McDaniel

text: Hattie McDaniel muistetaan parhaiten Mammyn roolista elokuvasta "Tuulen viemää" (1939). Hän teki historiaa voittamalla elokuvasta parhaan naissivuosan Oscar-palkinnon ollen näin ensimmäinen afroamerikkalainen Oscar-voittaja. Palkinto jaettiin 29. helmikuuta 1940. Elokuvien lisäksi hän oli laulaja-lauluntekijä, komedienne, teatterinäyttelijä, radio- ja televisionäyttelijä. Hattie McDaniel oli itse asiassa ensimmäinen musta nainen joka lauloi radiossa. Vuonna 1952 hän näytteli televisiossa nimiroolin komediasarjassa "Beulah". Hattie McDaniel on saanut urastaan kaksi tähteä Hollywood Walk of Famelle, toisen elokuvaurastaan ja toisen radiosta. Sen lisäksi hänen kunniakseen julkaistiin Yhdysvalloissa postimerkki vuonna 2006.


title: Hattie McDaniel

text: Hän oli elämänsä aikana neljä kertaa naimisissa. Hänen ensimmäinen avioliittonsa päättyi leskeytymiseen vuonna 1915 ja kolme muuta avioliittoa päättyivät avioeroon. Hänellä ei ollut lapsia. Hattie McDaniel kuoli rintasyöpään vuonna 1952, 57-vuotiaana.


title: Reinikainen (sukunimi)

text: Reinikainen on suomenkielinen sukunimi. Tunnettuja nimenkantajia ovat:


title: Kalevalakylä

text: Kalevalakylä on Kuhmoon rakennettu kalevalainen rakennuskokonaisuus, joka on yksi Kuhmon matkailunähtävyyksistä. Kalevalan kankaalla toimii myös talvisotamuseo ja luontokeskus Petola.


title: Karl-Otto Apel

text: Karl-Otto Apel (15. maaliskuuta 1922 Düsseldorf – 15. toukokuuta 2017 Niedernhausen) oli saksalainen filosofi ja Frankfurtin yliopiston emeritusprofessori. Apel toi työssään yhteen analyyttistä ja mannermaista filosofista perinnettä.


title: Karl-Otto Apel

text: Apel kehitti diskurssietiikan järjestelmän. Hän oli Jürgen Habermasin ystävä ja työtoveri ja omaksui muun muassa tämän kommunikatiivisen toiminnan teorian, vaikka arvostelikin joitakin Habermasin lähestymistapoja.


title: Vesikansa (Vihti)

text: Vesikansa on Leppärlän, Köykkälän ja Niemenkylän kylistä koostuva kyläryhmä ja entinen koulupiiri Vihdissä Hiidenveden etelärannalla. Vihdin Vesikansan viljelylaakso on mainittu museoviraston luettelossa Valtakunnallisesti merkittävät kulttuurihistorialliset ympäristöt 1993. Leppärlän kylän Simolan ja Fästin sekä Köykkälän kylän Mannin, Köykän ja Reunan tilat on luettelossa mainittu rakennuskannaltaan perinteisinä kohteina. Vesikansan alueella on myös Niemenkylän kartano, jonka omisti Mannerheimin suku.


title: Happiness (yhtye)

text: Happiness on helsinkiläinen vuonna 2005 perustettu rockyhtye. Happinessin debyyttialbumi "66 ft Melodies" julkaistiin Suomessa 3. lokakuuta 2007, ja levyltä singleinä julkaistuja kappaleita ”Accelerate” ja ”Need You” soitettiin vuonna 2007 voimallisesti radiossa. Keikoillaan yhtye on toiminut muun muassa Marilyn Mansonin ja My Chemical Romancen lämmittely-yhtyeenä.


title: Aaron T. Beck

text: Aaron Temkin Beck (s. 18. heinäkuuta 1921 Providence, Rhode Island, Yhdysvallat) on yhdysvaltalainen psykiatri ja emeritusprofessori, joka tunnetaan erityisesti kognitiivisen psykoterapian kehittäjänä.


title: Aaron T. Beck

text: Beckin vanhemmat olivat Yhdysvaltoihin muuttaneita venäjänjuutalaisia siirtolaisia. Beck opiskeli Brown Universityssa ja valmistui 1942. Sieltä hän siirtyi Yalen yliopiston lääketieteelliseen tiedekuntaan, josta valmistui lääketieteen tohtoriksi 1946.


title: Aaron T. Beck

text: Beckin mukaan kielteiset asenteet laukaisevat masennuksen. Hänen ajatteluunsa vaikutti muun muassa Albert Ellis.


title: Aaron T. Beck

text: Suuren osan työstään hän on tehnyt Pennsylvanian yliopiston Psykiatrian laitoksella Philadelphiassa. Uransa aikana hän on yksin tai yhdessä muiden tutkijoiden kanssa laatinut yli 550 tieteellistä artikkelia ja 18 kirjaa. Hän on myös ollut kehittämässä masennuksen arvioinnissa ja kognitiivisessa terapiassa laajalti käytettyjä masennuksen ja toivottomuuden arviointiasteikkoja. Vuonna 2006 hänelle myönnettiin Albert Lasker -palkinto kliinisestä lääketieteellisestä tutkimustyöstä. Hänellä on saanut myös useita kunniatohtorin arvonimiä. Pennsylvanian yliopiston Psykiatrian laitoksen Itsemurhien ehkäisyn keskuksessa toimii hänen mukaansa nimetty tutkimusyksikkö (Beck Institute).


title: Aaron T. Beck

text: Professori Beckin tunnetuimpiin oppilaisiin kuuluvat hänen tyttärensä, kognitiivisen psykoterapian parissa tekemästään työstä tunnettu psykologian professori Judith S. Beck ja positiivisen psykologian tutkija ja puolestapuhuja, Pennsylvanian yliopiston professori Martin Seligman.


title: Lia Manoliu

text: Lia Manoliu (25. huhtikuuta 1932 Chișinău – 9. tammikuuta 1998 Bukarest) oli romanialainen kiekonheittäjä ja olympiavoittaja.


title: Lia Manoliu

text: Lia Manoliu oli ensimmäinen yleisurheilija, joka kilpaili kuusissa olympiakisoissa. Roomassa 1960 ja Tokiossa 1964 hän sai kiekonheitossa pronssimitalin. Méxicossa 1968 hän heitti ensimmäisellä heitollaan tuloksen 58,28. Hänen muut heittonsa jäivät vesisateessa yli 12 metriä lyhyemmiksi, mutta avausheitto riitti kultamitaliin. Vuonna 1971 hän ylitti ensimmäisen kerran 60 metrin rajan. Münchenissä 1972 hän osallistui kuudensiin olympialaisiinsa ja sijoittui yhdeksänneksi tuloksella 58,50. EM-kisoissa hän karsiutui kolmasti loppukilpailusta ja sijoittui parhaimmillaan neljänneksi.


title: Lia Manoliu

text: Vuonna 1974 Manoliu sai Unescon Fair Play -palkinnon ja Kansainväliseltä olympiakomitealta Olympic Order -kunnianosoituksen. Hän toimi Romanian olympiakomitean puheenjohtajana vuodesta 1990 kuolemaansa saakka.


title: Revival (John Fogertyn albumi)

text: Revival on John Fogertyn kymmenes sooloalbumi, joka julkaistiin 2. lokakuuta 2007.


title: Revival (John Fogertyn albumi)

text: 21. toukokuuta 2008 levystä ilmestyi versio, jolla on mukana neljä live-kappaletta sekä promovideon sisältävä bonus-DVD.


title: Revival (John Fogertyn albumi)

text: Kaikki kappaleet kirjoittanut, sovittanut ja tuottanut John Fogerty.


title: Ihmisen jälki

text: Ihmisen jälki on helsinkiläisen Sotahuuto-yhtyeen toinen studioalbumi, joka julkaistiin 8. elokuuta 2007. "Ihmisen jälki" meni viikolla 34 Suomen virallisella albumilistalla sijalle 35. "Ihmisen jälki" noudattelee musiikillisesti samanlaista linjaa kuin edellinen albumi "Sotahuuto". Albumilla vierailee Miika Kallio, joka laulaa kappaleissa "Riita" ja "Näky".


Yhdistyneiden kansakuntien teollistamisjärjestö (UNIDO, , ONUDI ) on Yhdistyneiden kansakuntien erikoisjärjestö, jonka tehtäviin kuuluu teollisen kehityksen tukeminen kehitys- ja siirtymätalousmaissa. Vuonna 1966 YK:n ohjelmana perustetun ja vuonna 1985 erityisjärjestöksi muuttuneen UNIDO:n päämaja sijaitsee Wienissä.


title: Yhdistyneiden kansakuntien teollistamisjärjestö

text: Järjestön budjetoidut toimintakustannukset kaksivuotiskaudelle 2006–2007 ovat 356 miljoonaa euroa. Järjestöllä on 172 jäsenmaata ja sillä on 654 työntekijää. Järjestön pääsihteeri on sierraleonelainen Kandeh Yumkella.


title: Painin maailmanmestaruuskilpailut 1994 (vapaapaini)

text: Vuoden 1994 vapaapainin maailmanmestaruuskilpailut järjestettiin 25. elokuuta – 28. elokuuta 1994 Istanbulissa, Turkissa. Kisoissa painittiin kymmenessä painoluokassa. Suomella ei ollut yhtään edustajaa


title: Eternity

text: Eternity tarkoittaa seuraavia asioita:Eternity on myös seuraavien teosten nimi:


title: Eternity

text: Lisäksi Eternity liittyy seuraavaan:


title: Painin maailmanmestaruuskilpailut 1995 (vapaapaini)

text: Vuoden 1995 vapaapainin maailmanmestaruuskilpailut järjestettiin 10. elokuuta – 13. elokuuta 1995 Atlantassa, Yhdysvalloissa. Kisoissa painittiin kymmenessä painoluokassa. Suomella ei ollut yhtään edustajaa


title: Nova (albumi)

text: Nova on lauluyhtye Rajattoman ensimmäinen albumi. Se julkaistiin vuonna 2000. Albumi sisältää 16 suomenkielistä kappaletta. Suurin osa kappaleista on Jussi Chydeniuksen tai Mia Makaroffin säveltämiä. Sanoituksia on muun muassa Kantelettaresta sekä tunnettujen suomalaisten runoilijoiden, kuten Eino Leinon ja Aleksis Kiven, tuotannosta. Albumin nimikappale "Nova" on Ilpo Tiihosen runo kokoelmasta "Eroikka" (1982). Levyn kansivihkossa on kappaleiden sanat sekä suomeksi että englanniksi. Sanoitukset on kääntänyt englannin kielelle Jaakko Mäntyjärvi.


title: Painin maailmanmestaruuskilpailut 1985 (vapaapaini)

text: Vuoden 1985 vapaapainin maailmanmestaruuskilpailut järjestettiin 10. lokakuuta – 13. lokakuuta 1985 Budapestissa, Unkarissa. Kisoissa painittiin kymmenessä painoluokassa.


title: Sandal

text: Sandal voi tarkoittaa:


title: Painin maailmanmestaruuskilpailut 1990 (vapaapaini)

text: Vuoden 1990 vapaapainin maailmanmestaruuskilpailut järjestettiin 7. syyskuuta – 9. syyskuuta 1990 Tokiossa, Japanissa. Kisoissa painittiin kymmenessä painoluokassa.


title: Bad Company (vuoden 2002 elokuva)

text: Bad Company on vuonna 2002 ensi-iltansa saanut toimintaelokuva. Elokuvan ohjasi Joel Schumacher ja pääosissa ovat Chris Rock ja Anthony Hopkins.


title: Bad Company (vuoden 2002 elokuva)

text: Elokuva kertoo pikkurikollisesta Jakesta, johon. CIA ottaa yhteyttä. Jake saa tietää, että hänellä oli Kevin-niminen veli, joka oli töissä CIA:ssa ja menetti henkensä kesken tärkeän tehtävän. Jake ja hänen veljensä olivat identtisiä, joten Jake otetaan Kevinin sijaiseksi, jotta tärkeä tehtävä saataisiin saatettua loppuun.


title: Alfonso Fontanelli

text: Alfonso Fontanelli (15. helmikuuta 1557 – 11. helmikuuta 1622) oli italialainen säveltäjä.


title: Alfonso Fontanelli

text: Fontanelli syntyi nykyisen Emilia-Romagnan alueella kreivi Emilio Fontanellin pojaksi. Hänellä oli läheiset suhteet Este-hallitsijasukuun, ja hän oli aikanaan tärkeä valtiomies ja diplomaatti. Hän avioitui ensimmäistä kertaa 1580, astui Este-suvun palvelukseen 1584 ja lähti vuonna 1586 Roomaan, jossa hän mahdollisesti tapasi Luca Marenzion.


title: Alfonso Fontanelli

text: Suurin osa Fontanellin säilyneistä sävellyksistä lienee peräisin 1590-luvulta ja vuotta 1600 välittömästi seuranneelta ajalta. Hänen ensimmäinen vaimonsa kuoli vuonna 1591, ja hän solmi uuden avioliiton Maria Biancolin kanssa. Avioliitto oli kuitenkin katastrofaalinen, ja vuonna 1601 Fontanelli murhasi vaimonsa uuden rakastajan.


title: Alfonso Fontanelli

text: Fontanelli vietti viimeiset vuotensa paossa Este-suvun hallitsemilta mailta ja asettui vuoteen 1615 mennessä Roomaan. Hänen sävellyksiään viimeisiltä vuosilta ei ole säilynyt; hänet vihittiin papiksi 1621, ja hän kuoli hyönteisenpuremaan helmikuussa 1622.


title: Alfonso Fontanelli

text: Fontanellin säilyneet sävellykset ovat madrigaaleja, ja hän oli Carlo Gesualdon ja Luzzasco Luzzaschin ohella aikansa huomattavimpia alan taitajia. Kaksi Fontanellin madrigaalikokoelmaa viidelle äänelle on painettu Ferrarassa 1595 sekä Venetsiassa 1604. Hänen tuotantoonsa kuuluu mahdollisesti lisäksi kuusitoista muuta madrigaalia, vaikkakaan kaikkien säveltäjästä ei ole saatu täyttä varmuutta.


title: Tapola (yritys)

text: Tapola Oy on tamperelainen vuonna 1953 perustettu lihanjalostusalan perheyritys, jonka tunnetuin tuote on mustamakkara. Yritys työllistää noin 60 henkilöä ja sen liikevaihto vuonna 2017 oli noin 10 miljoonaa euroa. Tapolan lihanjalostustehdas sijaitsee Tampereen Lielahdessa.


title: André Linman

text: André Immanuel Linman (s. 28. helmikuuta 1992 Vaasa) on suomalainen laulaja ja kitaristi. Linman laulaa nykyisin suomalaisessa One Desire -yhtyeessä.


title: André Linman

text: André Linman tunnettiin aiemmin Sturm und Drang -yhtyeen keulakuvana. Hän on sanoittanut isänsä Patrick Linmanin kanssa suurimman osan Sturm und Drang -yhtyeen kappaleista.


title: André Linman

text: Vuonna 2017 Linman osallistui Tähdet, tähdet -televisiosarjan neljännelle tuotantokaudelle sijoittuen kolmanneksi.


title: Houses of the Holy (kappale)

text: Houses of the Holy on englantilaisen rockyhtye Led Zeppelinin tunnetuimpia kappaleita vuonna 1975 ilmestyneeltä albumilta "Physical Graffiti".


title: Houses of the Holy (kappale)

text: Kappale on keskinopea rock-laulu, jossa on paljon bassoa sekä Jimmy Pagen kitarariffi.


title: Houses of the Holy (kappale)

text: Yhtyeeltä on ilmestynyt myös samanniminen albumi.


title: Kandeh Yumkella

text: Kandeh Yumkella (s. 5. heinäkuuta 1959) on sierraleonelainen poliitikko, joka toimi joulukuusta 2005 kesäkuuhun 2013 Yhdistyneiden kansakuntien teollistamisjärjestön pääsihteerinä.


title: Kandeh Yumkella

text: Ennen pääsihteerin toimeaan Yumkella toimi eri tehtävissä teollistamisjärjestössä vuodesta 1996 alkaen. Vuosina 1995–1996 hän toimi Sierra Leonen kauppa- ja teollisuusministerinä ja ennen tätä eri akateemisissa tehtävissä yhdysvaltalaisissa yliopistoissa. Koulutukseltaan Yumkella on taloustieteen tohtori (Illinoisin yliopisto, 1991).


title: Jörgen Mårtensson

text: Jörgen Mårtensson (s. 4. joulukuuta 1959) on entinen ruotsalainen suunnistaja.


title: Jörgen Mårtensson

text: Jörgen Mårtensson on voittanut suunnistuksen MM-kisoissa kymmenen mitalia. Henkilökohtaisen maailmanmestaruuden Mårtensson voitti normaalimatkalla 1991 ja 1995. Viimeiset MM-mitalinsa hän sai 37-vuotiaana 1997 – 19 vuotta ensimmäisen MM-kisaesiintymisensä jälkeen.


title: Jörgen Mårtensson

text: Puistosuunnistuksen maailmancupin kokonaiskilpailun Mårtensson voitti 1996. Jukolan viestin hän voitti kolmasti Almby IK -seuran joukkueessa ja Tiomilan kerran Almby IK:n ja kerran Malmby IF:n joukkueessa.


title: Leon Osman

text: Leon Osman (s. 17. toukokuuta 1981 Wigan, Englanti) on englantilainen jalkapalloilija, pelipaikaltaan keskikenttäpelaaja. Hän edusti Englannin Valioliigassa pelaavaa Evertonia vuosina 2000–2016. Tämän jälkeen hän on ollut ilman seuraa. Osmanin isä on kyproksenturkkilainen; Osman olisi ollut oikeutettu edustamaan maajoukkuetasolla Englantia, Kyprosta tai Turkkia, mutta hän valitsi Englannin.


title: Leon Osman

text: Osman on Evertonin oma kasvatti. Hän oli vuonna 1998 voittamassa nuorten FA Cupia joukkueessa, johon kuuluivat muun muassa Richard Dunne, Francis Jeffers ja Tony Hibbert. Cupin voiton jälkeen Osman loukkaantui pahasti ja oli pitkään poissa pelikentiltä.


title: Leon Osman

text: Lokakuussa 2002 Osman lainattiin Carlisle Unitediin. Menestyksekkään laina-ajan jälkeen Osman palasi Evertoniin, jossa teki hattutempun reserviottelussa Manchester Unitedia vastaan. Vuonna 2004 Osman oli lainalla Derby Countyssa, mutta sen jälkeen hän vakiinnutti paikkansa Evertonissa hyökkäävänä keskikenttäpelaajana. Hän pelasi Evertonissa kevääseen 2016 mennessä kaikkiaan 352 valioliigaottelua, joissa teki 44 maalia. UEFA-cupissa hän pelasi kymmenen ottelua, Eurooppa-liigassa 12. Hän pelasi tappiollisessa FA Cupin finaalissa Chelseaa vastaan 2009.


title: Leon Osman

text: Osman debytoi Englannin maajoukkueessa 14. marraskuuta 2012 Ruotsia vastaan. Jälkimmäisen uransa kahdesta maaottelusta hän pelasi San Marinoa vastaan maaliskuussa 2013.


title: Carlo Farina

text: Carlo Farina (noin 1600–04 – aikaisintaan 1639/1640) oli italialainen varhainen barokinajan säveltäjä ja viulisti. Hän vaikutti 1600-luvun ensimmäisellä puoliskolla, vaikka syntymä- ja kuolinajoista on tarjolla eriävää tietoa.


title: Carlo Farina

text: Farina syntyi Mantovassa ja työskenteli paitsi Italiassa, myös muiden muassa Dresdenin ja Kölnin hoveissa. Häneltä on säilynyt lukuisia sonaatteja.


title: Carlo Farina

text: Farina kuoli Wienissä noin vuonna 1640.


title: Marita Skogum

text: Marita Skogum (s. 3. tammikuuta 1961) on entinen ruotsalainen suunnistaja.


title: Marita Skogum

text: Marita Skogum on voittanut suunnistuksen MM-kisoissa kymmenen mitalia. Henkilökohtaisen maailmanmestaruuden Skogum voitti 1989 ja 1993, ja lisäksi hänellä on neljä viestimestaruutta.


title: Marita Skogum

text: Suunnistuksen maailmancupin kokonaiskilpailun Skogum voitti 1992.


title: Karjasillan koulu

text: Karjasillan koulu oli Oulun Höyhtyän kaupunginosassa toiminut perusasteen ja lukion oppilaitos. Karjasillan yläasteella oli tarjolla liikuntapainotteinen linja ja lukio puolestaan tunnettiin tietokonepainotteisuudestaan. Yläasteen rehtorina oli Pasi Käyhkö. Samassa rakennuksessa toimi myös Karjasillan lukio. Koulu siirtyi uuteen Kastellin monitoimitaloon elokuussa 2014.


title: Karjasillan koulu

text: Sotien jälkeen Oulun kaupunkiin perustettiin lukuisia yksityisiä oppikouluja. Karjasilta sai keskikoulun perustamisluvan keväällä 1955 ja koulun toiminta alkoi heti seuraavana syksynä. Lukioluokat koululle myönnettiin 1961, jolloin nimikin muuttui "Karjasillan keskikoulusta" "Karjasillan yhteiskouluksi". Toiminta yksityisenä oppikouluna päättyi kesään 1974, jolloin Oulussa siirryttiin peruskoulujärjestelmään. Karjasillan yhteiskoulu siirtyi Oulun kaupungin omistukseen ja se jaettiin hallinnollisesti Karjasillan yläasteeksi ja lukioksi. Karjasillan keskikoulun ja yhteiskoulun rehtorina toimi koko yksityisomistuksen ajan 1955–1974 Laila Lakkala.


title: Karjasillan koulu

text: Koulun toiminta aloitettiin Aleksanterintorin kansakoulussa. Kaupungilta saatiin omaa koulutaloa varten tontti Lintulammentien varrelta Höyhtyän kaupunginosasta läheltä Karjasiltaa. Koulurakennuksen suunnitteli arkkitehti Osmo Sipari ja se valmistui vuonna 1958.


title: Ohjaskelkkailu talviolympialaisissa 1980

text: XIII talviolympialaisissa Lake Placidissa vuonna 1980 järjestettiin ohjaskelkkailussa kolme kilpailutapahtumaa: miesten ja naisten yksinkelkkailu sekä miesten parikelkkailu.


title: Panttilainaamo

text: Panttilainaamo (myös kanikonttori) on paikka, jonne voi tuoda erilaisia esineitä talteen ja tällöin niitä vastaan myönnetään rahallinen, esineen todelliseen arvoon perustuva laina. Esineet jäävät tällöin pantteina lainan vakuudeksi. Ne voi hakea takaisin maksamalla panttilainaamolle sama summa, jonka se antoi alun perin esineestä lisättynä korolla ja lainanhoitomaksuilla. Erilaiset korut ja kodinelektroniikka muodostavat suurimman ryhmän pantattavista esineistä.


title: Asitit

text: Asitit (Philepittidae) on varpuslintuihin kuuluva heimo, joka on kotoperäinen Madagaskarin saarella. Heimon nimesi Richard Bowdler Sharpe vuonna 1870. Aiemmin asitit luettiin pittoihin. Nykyään ne usein luokitellaan harlekiineihin.


title: Asitit

text: Asitteja on kaksi sukua, joista kummassakin on kaksi lajia. Ne ovat pieniä varpuslintuja ja elävät metsissä. Sukupuolet eroavat höyhenpuvuiltaan vain hieman. Koiraalla on silmän ympärillä kirkasvärinen heltta, joka hehkuu soidinaikana värikkäänä. Väri on muodostunut kollageenikuiduista, mikä on ainutlaatuista eläinkunnassa. Pyrstö on hyvin lyhyt. Uloin käsisulka on pitkä ja lepattaa lennossa.


title: Asitit

text: Asittien ravintona ovat hedelmät, ja ne ovatkin Madagaskarin tärkein hedelmänsiemeniä levittävä lintuheimo. Lisäksi asitit syövät hyönteisiä ja muita pieniä selkärangattomia. "Neodrepanis"-suvun lajit käyttävät ravinnokseen myös mettä, jota ne lipovat pitkällä kielellään.


title: Asitit

text: Lisääntymisbiologiaa tunnetaan ainoastaan samettiasitin osalta.


title: Asitit

text: Asittien elinolot ovat vaarantuneet ylimitoitettujen metsänhakkuiden takia.


title: Ohjaskelkkailu talviolympialaisissa 1984

text: XIV talviolympialaisissa Sarajevossa vuonna 1984 järjestettiin ohjaskelkkailussa kolme kilpailutapahtumaa: miesten ja naisten yksinkelkkailu sekä miesten parikelkkailu.


title: Ohjaskelkkailu talviolympialaisissa 1988

text: XV talviolympialaisissa Calgaryssa vuonna 1988 järjestettiin ohjaskelkkailussa kolme kilpailutapahtumaa: miesten ja naisten yksinkelkkailu sekä miesten parikelkkailu.


title: Puolan vaakuna

text: Puolan vaakuna on Puolan tunnus lipun ja kansallislaulun ohella. Siinä on punaisella kilvellä valkoinen kotka, jolla on päässään keltainen kruunu. Puolan vaakuna nykyisessä muodossaan otettiin käyttöön 1997.


title: Mislav Saric

text: Mislav "Mimi" Saric (s. 3. syyskuuta 1983 Požega, Kroatia) on australialainen jalkapalloilija. 177 senttimetriä pitkän Saricin pelipaikka on keskikentällä hyökkävässä roolissa. Hän edustaa Adelaide Raidersia.


title: Mislav Saric

text: Saric syntyi Kroatiassa, mutta kasvoi Australian Adelaidessa. Nuoruusvuosinaan hän pelasi Campbelltown Cityn junioreissa sekä Etelä-Australian ja Australian urheiluinstituuttien joukkueissa. Saricin ensimmäinen seura miesten sarjoissa oli Adelaide City, jossa hän pelasi vuosina 2001–2003. Sen jälkeen hän on edustanut myös Adelaide Unitedia (2003–2004), kroatialaista HNK Cibaliaa (2004–2005), nykyistä seuraansa Adelaide Raidersia (2006, 2008–), Perth Glorya (2006–2007) ja uudelleen junioriseuraansa Campbelltown Cityä (2007).


title: Mislav Saric

text: 11. elokuuta 2007 porilaisseura PoPa tiedotti hankkineensa Saricin. Hän teki maalin heti ensimmäisessä seurassa pelaamassaan ottelussa; 2-2 päättyneessä KaaPo-ottelussa 17. elokuuta. Maaliputki jatkui myös seuraavassa ottelussa, kun Saric iski kahdesti VG-62:ta vastaan pelatussa ottelussa 26. elokuuta. Saricin ura Porissa jäi kuitenkin vain yhden loppukauden mittaiseksi ja hän palasi pelaamaan kotimaahansa.


title: Ohjaskelkkailu talviolympialaisissa 1992

text: XVI talviolympialaisissa Albertvillessa vuonna 1992 järjestettiin ohjaskelkkailussa kolme kilpailutapahtumaa: miesten ja naisten yksinkelkkailu sekä miesten parikelkkailu. Kilpailut järjestettiin La Plagnen hiihtokeskuksessa.


title: New England Journal of Medicine

text: The New England Journal of Medicine (NEJM) on Massachusetts Medical Societyn julkaisema vertaisarvioitu lääketieteellinen lehti. Se on yksi maailman suosituimmista alan vertaisarvioiduista yleislehdistä ja vanhin yhtäjaksoisesti julkaistu lääketiedelehti.


title: New England Journal of Medicine

text: Alun perin neljännesvuosittain ilmestyneen lehden perusti tohtori John Collins Warren 1812 nimellä "The New England Journal of Medicine and Surgery and the Collateral Branches of Science". Vuonna 1828 sitä alettiin julkaista viikoittain ja nimeksi tuli "The Boston Medical and Surgical Journal". Nykyinen nimi otettiin käyttöön sata vuotta myöhemmin.


title: New England Journal of Medicine

text: Lehti julkaisee pääkirjoituksia, alkuperäistutkimusta käsitteleviä tutkielmia, laajalti lainattuja vertaisarvioituja artikkeleita, kirjeenvaihtoja ja tapausselostuksia. Se sisältää myös erikoisosion nimeltä ”Images in Clinical Medicine” (”Kliinisen lääketieteen kuvia”).


title: New England Journal of Medicine

text: Julkaisun tekijöitä ovat olleet muun muassa Oliver Wendell Holmes, Hans Zinsser ja Lewis Thomas. Yksi lehden varhaisimmista toimittajista, Jerome V. C. Smith, jätti lehden 1857 ryhtyäkseen virkaansa Bostonin pormestarina.


title: New England Journal of Medicine

text: Lehdellä on yleensä kliinisen lääketieteen julkaisuista korkein vaikuttavuuskerroin. Vuonna 2006 se oli 51, ja kyseessä oli Journal Citation Reports -julkaisun mukaan ensimmäinen kerta, kun tutkimuslehden vaikuttavuuskerroin ylitti 50:n.


title: New England Journal of Medicine

text: "NEJM" tarjoaa kuuden kuukauden viiveellä ilmaisen pääsyn tutkimusartikkeliensa verkkoversioihin. Arkisto ulottuu vuoteen 1993 asti. Viive ei koske vähiten kehittyneissä maissa olevia lukijoita, jotka voivat käyttää sisältöä vapaasti maksutta henkilökohtaiseen käyttöön.


title: New England Journal of Medicine

text: "NEJM":llä on kaksi podcastia. Ensimmäinen tarjoaa lehteen kirjoittavien lääkäreiden ja tutkijoiden haastatteluja, toinen taas tekee yhteenvetoja kunkin numeron sisällöstä. Muuta tarjontaa ovat esimerkiksi videoituja lääketieteellisiä toimenpiteitä esittävä ”Videos in Clinical Medicine” sekä viikoittainen kuvahaaste.


title: Adam West

text: William West Anderson eli Adam West (19. syyskuuta 1928 Walla Walla, Washington – 9. kesäkuuta 2017 Los Angeles, Kalifornia) oli yhdysvaltalainen näyttelijä ja ääninäyttelijä, joka tunnetaan parhaiten roolistaan niin sanottuna ”vanhan ajan” Batmanina eli ”Lepakkomiehenä”.


title: Adam West

text: West syntyi Walla Wallassa, Washingtonissa. Hänen vanhempansa olivat Otto West Anderson ja Audrey V. Speer. Sarjakuvakiinnostus alkoi Westillä kymmenvuotiaana, ja erityisen suuren vaikutuksen häneen teki Batman, jota hän sai myöhemmin esittää "Batman"-televisiosarjassa. West kävi koulua Lakeside-koulussa, jonka jälkeen hän siirtyi Whitmanin yliopistoon, josta hän sai arvosanat kirjallisuudesta ja psykologiasta. West meni viimeisenä lukuvuotenaan myös naimisiin Billie Lou Yeagerin kanssa. Kuusi vuotta myöhemmin he kuitenkin erosivat. Vuosi tämän jälkeen West meni naimisiin tahitilaisen Ngatokoruaimatauaia Frisbie Dawsonin kanssa, josta hän puolestaan erosi vuonna 1962. West oli naimisissa kolmannen vaimonsa Marcelle Learin kanssa vuodesta 1970 lähtien kuolemaansa saakka.


title: Adam West

text: Ennen näyttelijäuraansa West työskenteli DJ:nä paikallisella radioasemalla. Tullessaan Hollywoodiin hän otti taiteilijanimekseen Adam West ja teki useita vierailevia rooleja koko 1950-luvun. Myös 1960-luvun alussa hän esitti pieniä rooleja sellaisissa sarjoissa kuin "Bronco", "Colt .45", "77 Sunset Strip", "Maverick", "Bonanza" ja "Vaimoni on noita". Muutaman vuoden jälkeen hän vuonna 1966 sai tunnetuimman ja samalla suosikkiroolinsa Batmanina "Batman"-televisiosarjassa. Sarja kesti aina vuoteen 1968, ja siitä lähtien West on muistettu Batmanina huolimatta siitä, että hän on esiintynyt yli 60 elokuvassa ja televisiosarjoissa.


title: Adam West

text: West toimi myös ääninäyttelijänä ja teki rooleja muun muassa animaatioihin "Family Guy", "The Batman", "Batman" ja videopeleihin. Cameoroolit West teki yhdessä "Batman"-televisiosarjassa vastanäyttelijänä toimineen Burt Wardin kanssa animaatiosarjoissa "Simpsonit" ja "Paavo Pesusieni".


title: MegaStaraoke

text: MegaStaraoke on Staraoke-karaokepelisarjan videopeli. Pelissä on tarkoitus ohjata pelihahmoa laulamalla laulun sanoja oikein.


title: Smart Fortwo

text: Smart Fortwo on Smartin vuonna 1998 esitelty automalli. Auto kehiteltiin alun perin Daimler-Benzin sekä sveitsiläisen Swatch-kelloyhtiön yhteistyönä. Swatch tosin vetäytyi hankkeesta heti toisena vuonna ja Mercedes-Benz toi smartin markkinoille yksin. Tarkoituksena oli luoda pieni ja kätevä kaupunkiauto, joka olisi elementissään miljoonakaupungeissa joissa pysäköintipaikat ovat vähissä. Smart Fortwon myyntiä rajoittaa se, että Fortwoon mahtuu vain kaksi henkilöä. Vuonna 2013 amerikkalainen Car Insurance listasi Smart Fortwon maailman noloimmaksi autoksi.


title: Smart Fortwo

text:
Ensimmäisen polven smart kulkee mallitunnuksella W450. Mallinimi oli ensin SCC (Smart City Coupe). Myöhemmin se sai nimen "fortwo". Auto näki päivänvalon vuonna 1998.
Auton ulkomuotoa ja sisätiloja päivitettiin myöhemmin. Moottorivaihtoehdot olivat 37 kW sekä 45 kW. Brabus-mallissa oli 55kW tuottava moottori.


title: Smart Fortwo

text:
Alkuvuodesta 2007 lanseerattiin toisen sukupolven malli joka kantaa merkintää W451. Tässä mallissa yli 90% osista on uusia verrattessa W450-malliin. Kaikkea alustasta ja vaihteistosta lähtien paranneltiin. Moottori kasvoi 1000-kuutiosenttimetriseksi. Auton ajo-ominaisuuksia muutettiin paremmin suuriin nopeuksiin sopivaksi. Tehovaihtoehdot W451-mallissa ovat 45 kW, 52 kW sekä 62 kW. 45 kW:n tehovariaatiota saa ainoastaan Pure-malliin. 45kW:n sekä 52kW:n tehovaihtoehdot ovat vapaastihengittäviä eli niissä ei ole turboahdinta. 62kW moottorissa on turbo. Passion-mallia saa vain 52 kW sekä 62 kW tehovariaatioilla.
Malli sai vuonna 2008 haastajan, kun 3+1-paikkainen Toyota iQ esiteltiin.


title: Smart Fortwo

text: Kolmas sukupolvi estiteltiin virallisesti 16. kesäkuuta 2014. Auton suunnitteli Michael Gebhardt, Kai Sieberin johdolla. Auto pohjautuu kolmannen sukupolven Renault Twingo-autoon.


title: Smart Fortwo

text: CDI-dieselmoottori on rakennettu samalle pohjalle W450-mallin dieselmoottorin kanssa mutta muun muassa suorituskykyä on parannettu ja tekniikkaa kehitetty eteenpäin. Moottori on 799-kuutioinen turboahdettu välijäähdyttimellä varustettu kolmisylinterinen ja se tuottaa 33 kW tehoa. Julkaisuhetkellä 33kw CDI-moottorilla varustettu Smart oli maailman vähäpäästöisin polttomoottoriauto. Maailman ekologisimman sarjavalmisteisen auton titteli on edelleen smart fortwolla.


title: Smart Fortwo

text: Mhd eli Micro Hybrid Drive tuli ensimmäistä kertaa saataville W451-korimallissa. Tehoa mallissa on 52 kW. Auto ja tekniikka ovat muuten samat kuin normaalissa 52kW autossa, mutta se on varustettu muun muassa Start/Stop-järjestelmällä, joka sammuttaa koneen esimerkiksi liikennevaloihin pysähdyttäessä. Koneen käynnistys tapahtuu nostettaessa jalka jarrulta.


title: Smart Fortwo

text:
Ed, Eli Electric Drive-mallissa on ainoastaan sähkömoottori, joka toimii litiumakuilla. Toimintaetäisyys tällaisella autolla on 115-135 kilometriä. Auto on täysin äänetön. Säästöä polttoainekustannuksissa on noin 80 prosenttia. Akkujen lataaminen täyteen kestää noin 8 tuntia. Kuitenkin jo 80% akkuvarauksen pystyy saavuttamaan 45minuutissa.
ED:n huippunopeus oli 112 km/h.
Tällä hetkellä sähköllä toimivaa fortwota liisataan Englannissa ja Saksassa yrityskäyttöön.
Sarjatuotanto autosta on alkanut 2010 alkuvuodesta mutta ensimmäiset kuluttajille myytävät autot valmistetaan 2012 vuonna.


title: Smart Fortwo

text: Ensimmäisen kerran autoa on voinut ostaa Suomesta 2017 kesällä. Huippunopeus 60 kW / 160 Nm sähkömoottorilla on 130 km/h. Kiihtyvyys 0 - 100 km/h 11,5 s. Litium-ioni akuston koko on 17,6 kWh. Auton keskikulutukseksi ilmoitetaan 12,9 kWh / 100 km. Maksimi toimintasäde on 160 km. Kaikissa olosuhteissa kuitenkin vähintään 100 km.


title: Smart Fortwo

text: Ed on ensimmäinen Smart jonka kuivapaino on yli 1000 kg (1085 kg).


title: Smart Fortwo

text:
Cabrio-malli tuli markkinoille vuonna 2001. Poikkeuksellista mallissa on se että se lanseerattiin 2001, mutta siinä oli jo silloin 2002 julkaistavan toisen polven auton sisätilan muotoilu sekä uudemman mallin etuvalot. Moottorina oli ensimmäisenä vuotena smartin ensimmäisen polven 600cm³. Vuonna 2002 autoon tuli 700 cm³ moottori.
Vuoden 2007 alussa lanseeratussa W451-mallissa kone kasvoi 1000-kuutioiseksi. Cabrio-mallin osalta suurin muutos oli täysin sähkötoiminen katto. Vanhassa W450-mallissa osa katon toiminnasta täytyi tehdä käsin.


title: Smart Fortwo

text: Autoa on tehty aina kolmella eri varustetasolla: Pure, Pulse sekä Passion.


title: Smart Fortwo

text:
Pure-malli on "hinnat alkaen" -malli. Vakiovarusteena siinä on 4 turvatyynyä, ESP-ajonvakautusjärjestelmä sekä ABS-jarrut. W450-mallin Puressa sähkötoimiset ikkunannostimet olivat vakiovaruste. W451-mallissa ne ovat lisävaruste.
Pure-mallin runkoväri on aina musta.


title: Smart Fortwo

text:
Pulse-malli on urheilullisin vaihtoehto. W450-mallissa lisämittarit ja sumuvalot toivat hieman urheilullisuutta. Pulse-mallissa on myös panorama-lasikatto sekä 15" erikoisvanteet vakiovarusteina.
Malliin ei kuulu ilmastointia tai automaattitoimintoa vaihteistossa. Myös tässä mallissa on Tridion-rungon värinä musta. Suomessa Pulse-mallia ei ole myyty kovin paljon.


title: Smart Fortwo

text: Passion-malli on ollut ylivoimaisesti suosituin vaihtoehto Suomen markkinoilla myynnin aloittamisesta lähtien. Autossa on Pulse-mallissakin vakiovarusteena olevien panorama-lasikaton, erikoisvanteiden, nahkaratin ja tavaratilan suojan lisäksi vakiovarusteina hopeanvärinen Tridion-turvarunko, ilmastointi sekä automaattitoiminto vaihteistossa.


title: Smart Fortwo

text:
BRABUS on samannimisen virityspajan kehittelemä versio mallista. BRABUS-malli on hinnaltaan melko kallis. BRABUS-mallissa erona Passion-malliin on täydellinen korisarja, muotoiltu nahkasisusta (W450), urheilupakoputkisto, useat yksityiskohdat sisustuksessa sekä tehokkaampi kone (W450-mallissa 55 kW sekä W451-mallissa 72 kW).
BRABUS-mallista on olemassa vielä paremmin varusteltu BRABUS Xclusive -malli, joka tuo mukanaan normaalin BRABUS-mallin lisäksi muun muassa muotoillut ja korinväriset helmat ja puskurit, nahkaverhoilun ja mustapohjaiset ajovaloumpiot.


title: Smart Fortwo

text: Mitat: Pituus 2,69 m, leveys 1,55 m, korkeus 1,54 m, akseliväli 1,86 m, tavaratila 220-340 l.


title: Smart Fortwo

text:
Smartin ensimmäinen epävirallinen maahantuoja oli Hupi Auto (nyk. Konala) Helsingin Lauttasaaressa. Yritys toi vuosina 2000–2003 yksittäisiä autoja maahan. Myynti jäi muutamaan kymmeneen kappaleeseen. Vuonna 2003 Mercedes-Benzin virallinen maahantuoja Veho Group aloitti Smartien maahantuonnin. Veho Oy Ab huolehtii merkin jälleenmyynnistä.
Nykyään pääkaupunkiseudun myynti on keskittynyt Veho Koivuhakaan, mutta merkkiä myydään myös muissakin Veho Oy:n toimipisteissä ovat Oulussa, Tampereella, Espoossa, Helsingissä sekä Turussa.


title: Smart Fortwo

text: Mercedes-Benz Canada teki mainostempauksen tammi-helmikuussa 2010, ajattamalla seitsemää Fortwo autoa Brittiläisen Kolumbian Kelownasta pohjoiseen Luoteisterritoissa, Pohjoisen jäämeren rannalla sijaitsevaan Inuvikin kaupunkiin ja takaisin North Vancouveriin, yhteensä 7 700 kilometriä. Retkikunta koostui toimittajista ja journalisteista joille oli annettu mahdollisuus ajaa yksi kolmesta etapista. Ensimmäinen etappi oli Kelownasta Whitehorseen, toinen Whitehorsesta Inuvikiin ja takaisin, kolmas etappi oli Whitehorsesta North Vancouveriin. Retkikunta lähti matkaan 26. tammikuuta 2010 ja siihen kuului seitsemän Smartin lisäksi kolme huoltoautoa. Kaikki autot saapuivat North Vancouveriin 12 päivää myöhemmin, ilman teknisiä ongelmia. Ainoat muutostyöt autoihin olivat tuulilasin pesunesteen vaihtaminen paremmin pakkasta sietävään (-40 asteesta, -49 asteeseen), talvirenkaat ja mainostarrat autojen kyljessä.


title: Ohjaskelkkailu talviolympialaisissa 1994

text: XVII talviolympialaisissa Lillehammerissa vuonna 1994 järjestettiin ohjaskelkkailussa kolme kilpailutapahtumaa: miesten ja naisten yksinkelkkailu sekä parikelkkailu. Viimeksi mainittu oli ensimmäistä kertaa teoriassa avoin sekä miehille että naisille, mutta kaikki osallistujat olivat edelleenkin miehiä.


title: Antti Tuomikoski

text: Antti Tuomikoski (19. heinäkuuta 1842 Pyhäjoki – 1. toukokuuta 1932 Liminka) oli valtiopäivämies ja Suomalaisen puolueen kansanedustaja.


title: Antti Tuomikoski

text: Tuomikosken vanhemmat olivat maanviljelijä Erkki Viirret-Tuomikoski ja Anna Greeta Fors. Tuomikoski ei käynyt varsinaista koulua. Valtiopäivämies ja lukkari Pietari Päivärinnan tukemana hän sen sijaan opiskeli laulua ja pääsi sitten ensin lukkarin apulaiseksi 1862-1868 sekä myöhemmin vuonna 1875 lukkarin virkaan Liminkaan. Lukkarin työtään Tuomikoski arvosti suuresti ja hoiti tehtävänsä niin hyvin, että hänelle myönnettiin Director cantus -arvonimi. Kiinnostuksen yhteiskunnallisiin asioihin Tuomikoski sai varmaan ainakin osittain Päivärinnalta. Tuomikoski toimi kunnankirjurina 1865-1905 ja muissa kunnallisissa tehtävissä ennen valtiopäivämiesuraansa. Hän oli myös säästöpankin hoitaja vuosina 1882-1897 ja 1900-1919 sekä Oulun läänin talousseuran puheenjohtaja 1908-1916. Tuomikoskelle myönnettiin kunnallisneuvoksen arvo 1909.


title: Antti Tuomikoski

text: Tuomikoski toimi valtiopäivämiehenä seitsemän kertaa. Ensimmäisen kerran hänet valittiin valtiopäiville 1885 Oulun tuomiokunnan edustajana. Samaa tuomiokuntaa hän edusti vuosina 1888, 1894, 1897, 1899 ja 1900. Vuosien 1904–1905 valtiopäiville hänet valittiin Kemin tuomiokunnan edustajaksi. Tuomikoski edusti myös Suomalaista Puoluetta vuosien 1908–1909 yksikamarisessa eduskunnassa. Kirkolliskokousten jäsen Tuomikoski oli 1886-1908 ja kuului muun muassa kirkkolakia ja uskonnonvapautta sekä tilattomien asemaa pohtineisiin valtionkomiteoihin.


title: Antti Tuomikoski

text: Tuomikosken puoliso vuodesta 1866 oli Vilhelmiina Tuorila (k. 1916).


title: Kaarlo Aarni

text: Kaarlo Iivari Aarni (22. elokuuta 1888 Tampere – 25. elokuuta 1954) oli suomalainen näyttelijä, teatteriohjaaja ja teatterinjohtaja.


title: Kaarlo Aarni

text: Kaarlo Aarnin vanhemmat olivat koneenhoitaja Kaarle Aarni ja Ida Henrika Lindroos ja puoliso vuodesta 1918 näyttelijä Elsa Aarni, o.s. Vanamo. Aarni oli Tampereen työväen teatterin näyttelijä 1907–1910, kiertuenäyttelijä 1910–1916, Uuden teatterin näyttelijä 1916–1917, Tampereen teatterin näyttelijä ja apulaisohjaaja 1918–1925, Kansan näyttämön näyttelijä ja johtajan apulainen 1925–1927, omalla kiertueella 1926–1927, Kotkan näyttämön näyttelijä ja johtaja 1929–1940, Tampereen teatterin johtaja vuodesta 1940, Rauman kaupunginteatterin 1948–1949 ja Mikkelin teatteri 1949–1950. Tampereella hänen merkittävimpiä ohjaustöitään oli Ibsenin "Villisorsa". Jo 1921 Aarni ohjasi Tampereen teatterissa Shakespearen näytelmän "Kuten haluatte".


title: Kaarlo Aarni

text: Aarni palkittiin Pro Finlandia -mitalilla 1948.


title: Nicolas Gigault

text: Nicolas Gigault (1627 – 20. elokuuta 1707) oli ranskalainen urkuri ja barokkisäveltäjä.


title: Nicolas Gigault

text: Gigault syntyi Clayesissä. Hän opiskeli mahdollisesti Jean Titelouzen johdolla ja saattoi itse myöhemmin opettaa Jean-Baptiste Lullyä. Hän kuoli Pariisissa noin 80-vuotiaana.


title: Nicolas Gigault

text: Gigault vaikutti uransa aikana urkurina useissa Ranskan kirkoissa. Hänen säilyneeseen tuotantoonsa kuuluu noin 180 kosketinsoitinkappaletta (julkaistu 1685, cembalolle tai uruille) sekä joululaulumuunnelmia ("Noëls variés") vuodelta 1682.


title: Calimero & ystävät

text: Calimero & ystävät on japanilainen animesarja Calimero-nimisestä linnusta ja hänen ystävistään. Calimero pitää päässään puolikasta munankuorta.


title: Calimero & ystävät

text: Suomessa sarjaa esitti Nelonen vuosina 2001-2002. Sarjan suomeksi dubannut Agapio Racing Team sai palautetta huonosta dubbauksesta.


title: Michael Rogers

text: Michael Rogers (s. 20. joulukuuta 1979 Barhan) on australialainen maantiepyöräilijä. Hän voitti maantieaika-ajon maailmanmestaruuden vuosina 2003, 2004 ja 2005. Vuoden 2003 kilpailussa hän sijoittui alun perin toiseksi, mutta nousi voittajaksi David Millarin jäätyä kiinni dopingista.


title: Michael Rogers

text: Ateenan olympialaisissa 2004 Rogers sijoittui aika-ajossa alun perin neljänneksi, mutta sai myöhemmin pronssimitalin kun alkuperäinen voittaja Tyler Hamilton hylättiin.


title: Michael Rogers

text: Rogers on aika-ajon lisäksi hyvä myös vuorietapeilla ja hän osoittikin potentiaaliaan suurissa ympäriajoissa sijoittumalla kymmenenneksi vuoden 2006 Ranskan ympäriajossa. Vuoden 2007 Tour de France jäi häneltä kesken kaatumisessa tulleiden vammojen vuoksi.


title: Michael Rogers

text: Lokakuussa 2013 Rogers antoi positiivisen dopingnäytteen, joka sisälsi kiellettyä klenbuterolia. Kansainvälinen pyöräilyliitto UCI ei kuitenkaan asettanut häntä kilpailukieltoon, sillä se piti mahdollisena, että Rogers sai aineen elimistöönsä saastuneesta lihasta kilpailumatkallaan Kiinassa.


title: Ulla Lindkvist

text: Ulla Lindkvist (30. elokuuta 1939 – 6. elokuuta 2015 Flen) oli ruotsalainen suunnistaja.


title: Ulla Lindkvist

text: Ulla Lindkvist voitti naisten suunnistuksen ensimmäisen Euroopan mestaruuden Hamar Lötenissä 1962. Kaksi vuotta myöhemmin Le Brassusin EM-kisoissa hän sai henkilökohtaisella matkalla pronssia ja voitti naisten ensimmäisen viestisuunnistuksen Euroopan mestaruuden yhdessä Ann-Marie Wallstenin ja Eivor Steen-Olssonin kanssa.


title: Ulla Lindkvist

text: Ensimmäiset MM-kisat järjestettiin Fiskarissa 1966, ja Ulla Lindkvist voitti siellä henkilökohtaisen maailmanmestaruuden. Viestiin hän ei osallistunut. Kaksi vuotta myöhemmin Linköpingin MM-kisoissa Lindkvist suunnisti toisen maailmanmestaruutensa ja sai viestissä hopeaa. Friedrichrodan MM-kisoissa 1970 Lindkvist sai henkilökohtaisella matkalla hopeaa ja viestissä kultaa. Stare Splavyn MM-kisoissa hän sai viestissä hopeaa Suomen jälkeen.


title: Mersinin maakunta

text: Mersinin maakunta on yksi Turkin 81 maakunnasta. Se sijaitsee eteläisessä Turkissa Välimeren rannalla. Maakunnan pääkaupunki on Mersin. Vuoden 2015 lopussa arvioitu väkiluku oli 1,7 miljoonaa.


title: Mersinin maakunta

text: Mersin on jaettu 13 piirikuntaan, joista neljä (alla vahvistettuina) muodostavat Mersinin taajaman.


title: Kymenlaakson Osakunta

text: Kymenlaakson Osakunta (KyO) on Helsingin yliopiston nuorin osakunta. Osakunta on perustettu vuonna 1933, ja osakunnan kanta-alueena ovat Kymenlaakson kunnat. Sitä ennen Kymenlaakson kunnat kuuluivat Hämäläis-Osakunnan ja Wiipurilaisen Osakunnan kanta-alueeseen.


title: Kymenlaakson Osakunta

text: Kymenlaakson osakunnan värit tulevat Kymenlaakson suojeluskuntapiirin väreistä: musta ja hopea. Perustamisensa aikoihin Kymenlaakson osakunta oli vahvasti mukana Kymenlaakson maakunnan synnyttämisessä tehden mm. aloitteen Kymenlaakson maakunnallisuuden selventämiseksi. Osakunnan vaakuna periytyikin pienin muutoksin tuoreen maakunnan vaakunaksi.


title: Kymenlaakson Osakunta

text: Osakunnan vuosipäivää juhlitaan 26. helmikuuta ja osakunnan tilat sijaitsevat Leppäsuonkadulla yhdessä Karjalaisen Osakunnan ja Wiipurilaisen Osakunnan kanssa ylioppilastalo Domus Gaudiumissa. Näiden kahden osakunnan kanssa KyO tekeekin tiiviisti yhteistyötä. Tärkeitä yhteistyöelimiä KyOlle ovat myös Osakuntien yhteisvaltuuskunta ry., Osakuntalainen Unioni ry ja Itäsuomalainen Valtuuskunta - Östfinska Delegation. Ulkomailla KyOn ystävyysosakuntia ovat Ruotsissa Hallands Nation Lundista (1986) ja Kalmar Nation Uppsalasta (1947) sekä Virosta Korporatsioon Fraternitas Tartuensis (1936 & 1990) ja Korporatsioon Sororitas Estoniae (2017) Tartosta. Turussa KyOn yhteistyöosakuntana on Savo-Karjalainen Osakunta.


title: Kymenlaakson Osakunta

text: Jäseneksi Kymenlaakson Osakuntaan voi liittyä kuka tahansa pääkaupunkiseudun korkeakouluopiskelija ja muiden korkeakoulujen opiskelijat voivat liittyä jäseneksi osakunnan kuraattorin hyväksynnällä.


title: Hentokatkero

text: Hentokatkero ("Gentianella tenella", syn. "Comastoma tenellum", "Gentiana tenella") on Euroopassa, Aasiassa ja Pohjois-Amerikassa kasvava vuoristoseutujen ja arktisten alueiden yksivuotinen kasvi. Suomessa hentokatkero on hyvin harvinainen ja luonnonsuojeluasetuksella rauhoitettu laji.


title: Hentokatkero

text: Hentokatkero on 5–15 cm korkea, tyvestä haarova hentovartinen kasvi. Varren nivelvälit ovat pitkiä. Aluslehdet ovat vastapuikeita, ylemmät lehdet puikeita. Lehdet ovat pienikokoisia. Hyvin pitkäperäiset kukat ovat yksittäin varren ja haarojen latvassa. Kukan verhiö on lähes tyveen asti erilehtinen, neljäliuskainen ja pullea. Verhiön liuskat ovat puikeita, ulommat sisempiä hiukan leveämpiä. Teriön nielun suu on ripsiliuskainen. Hentokatkero kukkii himmeän sinipunaisiln kukin heinä-elokuussa. Laji tuottaa mitä ilmeisimmin siemenpankin, sillä sitä ei tavata joka vuosi samoilla kasvupaikoilla.


title: Hentokatkero

text: Samoilla kasvupaikoilla tavattava tunturikatkero ("Gentiana nivalis") muistuttaa hentokatkeroa, mutta sen kukka on tummemman sininen ja verhiö viisiliuskainen.


title: Hentokatkero

text:
Hentokatkeroa tavataan sekä vuoristoseuduilla että pohjoisilla arktisilla alueilla. Euroopassa sitä tavataan Fennoskandian tuntureilta, Islannista, Pyreneiltä, Alpeilta ja Karpaateilta. Se on levinnyt laajalle myös Keski-Aasian vuoristoseuduilla ja pohjois-Siperian arktisissa osissa. Pohjois-Amerikassa hentokatkeroa kasvaa Alaskassa, Pohjois-Kanadassa sekä Kalliovuorten eteläosassa. Suomessa hentokatkeroa tavataan vain Enontekiöllä Kilpisjärven alueella, erityisesti Saanalla.
Hentokatkero suosii avoimia kasvupaikkoja. Suomessa sitä tavataan ala- ja keskipaljakalla kalkkipitoisilta tunturiniityiltä ja -kankailta.Kasviatlas 2008: Hentokatkeron levinneisyys Suomessa


title: Alba (piirikunta)

text: Alba () on piirikunta Romanian Transilvaniassa. Piirikunnan pääkaupunki on Alba Iulia. Sen pinta-ala on 6 242 km² ja siellä on noin 337 658 asukasta (vuonna 2014).


title: Alba (piirikunta)

text: Piirikunnan pinta-ala on 6 242 km², josta 59 prosenttia on vuoristoa. Piirikunnan lounaiskulmassa sijaitsevat Karpaatteihin kuuluvat Apusenivuoret, eteläosassa kohoavat Parângvuoret, Şureanuvuori ja Cindrelvuoret. Alueella virtaa Mureşjoki ja sen kolme sivujokea Târnava, Sebeş ja Arieş.


title: Alba (piirikunta)

text: Alban piirikunta rajautuu idässä Sibiun ja Mureşin piirikuntiin, lännessä Bihorin ja Aradin piirikuntiin, pohjoisessa Cluj’n piirikuntaan ja lounaassa Hunedoaran piirikuntaan.


title: Alba (piirikunta)

text: Piirikunnan väestöstä romanialaisia on 90 %, unkarilaisia 6 %, romaneja 6,3 % ja saksalaisia 1 %.


title: Alternative 4

text: Alternative 4 on Peaceville Recordsilla vuonna 1998 julkaistu Anatheman albumi. Edeltäjänsä "Eternityn" tavoin se heijastelee vahvasti yhtyeen musiikin muutosta raskaasta metallista melodisempaan, melankoliseen rockiin. Niin sanottua murinalaulua levyllä ei ole lainkaan, vaan kaikki vokaalit ovat puhtaita.


title: Annichen Kringstad

text: Annichen Kringstad (s. 15. heinäkuuta 1960) on entinen ruotsalainen suunnistaja.


title: Annichen Kringstad

text: Annichen Kringstad oli 1980-luvun alkupuolella maailman paras naissuunnistaja. Hän voitti vuosien 1981, 1983 ja 1985 MM-kisoissa kaikki saavutettavissa olleet mestaruudet. Thunin MM-kisoissa 1981 hän voitti henkilökohtaisella matkalla hopeamitalisti Brit Voldenin 3,07 minuutilla ja toi viestissä ankkurina Ruotsin yli 15 minuutin voittoon. Zalaegerszegin MM-kisoissa 1983 Kringstad voitti henkilökohtaisen kilpailun 7,33 minuutin erolla Marita Skogumiin, ja viestissä eroa hopeajoukkueeseen oli 6,29 minuuttia. Bendigon MM-kisoissa 1985 Kringstad jätti Brit Voldenin toiseksi 53 sekunnin erolla ja toi viestissä ankkurina Ruotsin voittoon 10 sekuntia ennen Norjaa.


title: Annichen Kringstad

text: Seuransa Stora Tuna IK:n joukkueessa Kringstad voitti Venlojen viestin kolmasti. Tiomila-viestin hän voitti neljästi, joista kaksi kertaa OK Ravinen-seuran joukkueessa.


title: Annichen Kringstad

text: Kringstad sai Svenska Dagbladetin kultamitalin 1981 vuoden parhaasta ruotsalaisesta urheilusuorituksesta.


title: Karjalainen Osakunta

text: Karjalainen Osakunta syntyi Helsingin yliopiston osakuntakartalle 1905 Savo-karjalaisen osakunnan jakautuessa kahtia Savolaiseksi osakunnaksi ja Karjalaiseksi Osakunnaksi. Nimestään poiketen osakunnan kanta-alue on pelkästään Pohjois-Karjalan maakunta ja Rautavaaran kunta Pohjois-Savosta sekä yhteisalueena Savolaisen Osakunnan kanssa Heinäveden kunta.


title: Karjalainen Osakunta

text: Osakunnan vuosipäivää juhlitaan Kalevalan päivänä 28. helmikuuta. Osakunnan tilat sijaitsevat Domus Gaudiumissa yhdessä Kymenlaakson Osakunnan ja Wiipurilaisen Osakunnan kanssa. Ennen vuonna 2009 tapahtunutta muuttoa kyseisten osakuntien tilat olivat Karjalaisten talossa Liisankadulla.


title: Tanssii läskien kanssa

text: Tanssii läskien kanssa on Jope Ruonansuun 5. syyskuuta 2007 julkaistu albumi. Albumin teemana on viihdeohjelma "Tanssii tähtien kanssa". Albumin toiseksi viimeinen kappale, ”Tähdet taivaan takana”, on huumorilaulun sijasta vakava laulu. Se on kunnianosoitus Juice Leskiselle ja Juha Vainiolle.


title: Tanssii läskien kanssa

text: Albumi nousi Suomen virallisen listan sijalle 15.


title: Bakun alue

text: Bakun alue oli Alfred Rosenbergin suunnitelmaan hallita Kaukasiaa kuuluva alue, jota ei olisi annettu kenraalikomissariaatiksi, jonka hallinnossa olisi paikallisvaikutusta. Sen piti oleman suorempaan hallintoon otettava alue alueeseen liittyvien Azerbaidžanin öljyvarojen vuoksi.


title: Bakun alue

text: Käytännössä saksalaisten hyökkäys ei koskaan edennyt alueelle asti, joten Bakun aluetta Wehrmactin sotilashallintoon tai sitä yleensä seuraavaan valloitettujen itäalueiden valtakunnanministeriön hallintaan ei koskaan toteutettu. Bakun alueen erottaminen suunnitelmassa omaksi yksikökseen Azerbaidžanin kenraalikomissariaattista kuitenkin osoittaa alueen tärkeyden.


title: Porsche 928

text: Porsche 928 on GT-luokan auto, jota valmistettiin vuosina 1978–1995. Valmistusaikanaan 928 oli Porschen kallein malli. Auton muotoilu muistuttaa haita ja 1980-luvun lopussa se oli maailman nopein tuotantoauto. 928 valittiin Vuoden Autoksi Euroopassa 1978.


title: Porsche 928

text: Muista Porschen malleista poiketen 928:n voimanlähteenä on iso, alumiinilohkoinen V8-moottori, joka on sijoitettu auton etuosaan. Auton painojakauma on 50/50. Vaikka auto painaa enemmän kuin Porsche 911, on sillä ajaminen helppoa. Vaihteistona oli joko viisivaihteinen manuaali tai Mercedes-Benzin valmistama automaattivaihteisto, joka oli aluksi kolmivaihteinen ja myöhemmin vaihteita oli neljä. Suurin osa autoista varustettiin nimenomaan automaattivaihteistolla.


title: Porsche 928

text: 928:n korin on muotoillut Wolfgang Möbius, Anatole Lapinen avustamana. Kori on suurimmaksi osaksi galvanoitua terästä, mutta ovet, etulokasuojat ja konepelti ovat alumiinia painon keventämiseksi. Puskurit ovat elastista polyuretaania.


title: Porsche 928

text: Vuonna 1980 markkinoille tuli 928 S -malli, jossa oli uusi etu- ja takaspoileri, leveämmät renkaat ja 4,7-litrainen moottori. Euroopan versioissa tehoa oli ensin 300 hv ja myöhemmin 310 hv. Amerikassa päästömääräysten takia S-malli tuli myyntiin vasta 1983 ja teho oli edelleen rajoitettu 242 hevosvoimaan.


title: Porsche 928

text: Vuonna 1982 tuli kaksi erikoismallia, toinen oli Weissach Edition, jota valmistettiin 205 kappaletta Pohjois-Amerikan markkinoille. Väri oli "Champagne gold" ja sisusta oli kaksivärinen nahkasisusta. Malliin kuului mukaan vakiona arvokas nahkainen matkalaukkusarja. Toinen malli oli 50th Jubilee, jota myytiin Pohjois-Amerikan ulkopuolella, tätä mallia tehtiin vain 140 kappaletta ja värinä on "Meteor metallic". Sisusta on viininpunaista nahkaa ja raitakuvioista kangasta.


title: Porsche 928

text: Vuonna 1987 tuli 928 S4 -malli, jossa on uusi yksilevyinen kytkin sekä 5,0 litran 32 venttiilinen moottori (Amerikan markkinoilla S-mallissa oli tosin ollut tehottomampi 5,0-litrainen 32V jo vuodesta 1985 ja sitä oli myyty Euroopassakin vuonna 1986 niille, jotka halusivat 928:n katalysaattorilla varustettuna). Vuonna 1988 markkinoille tuli 100 kg kevyempi Club Sport -versio, josta ei ollut saatavilla automaattivaihteista versiota. Vuonna 1988 Englannissa Club Sportin tilalla myytiin hieman enemmän varusteltua SE-mallia (tunnetaan myös nimellä S4 Sport).


title: Porsche 928

text: Keväällä 1989 tuli uusi malli, 928 GT ja huonosti myyneet CS- ja SE-mallit poistettiin valikoimasta. GT oli saatavana ainoastaan manuaalivaihteistolla Club Sportin ja SE:n tavoin. GT sekä vuodesta 1990 eteenpäin vain automaattina myyty S4 sisälsi vakiona eletronisesti säätyvän lukkoperän eli Porsche SperrDifferential (PSD) -järjestelmän.


title: Porsche 928

text: Vuonna 1992 tuli jälleen uusi malli, 928 GTS, jossa moottorin koko oli kasvatettu 5,4 litraan. Mallia vietiin Yhdysvaltoihin viimeisenä valmistusvuonna 1995 vain 77 kappaletta, joista 71 kappaletta oli automaattivaihteistolla.


title: Porsche 928

text:
Vuosien 1978–1995 välisenä aikana 928:ia valmistettiin yhteensä hieman yli 61.000 kappaletta.
Porsche 942 oli erikoisversio Porsche 928:sta, joka annettiin lahjaksi Ferry Porschelle hänen 80-vuotissyntymäpäivänään.


title: San Antonio Rampage

text: San Antonio Rampage on AHL-liigassa pelaava yhdysvaltalainen jääkiekkoseura. AHL:n läntisen konferenssin keskiseen divisioonaan kuuluva seura pelaa kotiottelunsa AT&T Center -areenalla San Antoniossa, Texasissa.


title: San Antonio Rampage

text:
San Antonio Rampage aloitti AHL:ssä vuonna 2002 NHL-seura Florida Panthersin farmijoukkueena. Florida Panthers ja Peter Holtin johtama Spurs Sports & Entertainment, joka omistaa myös NBA-seura San Antonio Spursin ja WNBA-seura San Antonio Silver Starsin, omistivat seuran yhdessä. Rampagen ja Panthersin yhteistyö kesti ensimmäisellä kerralla vuoteen 2005, jolloin Spurs Sports & Entertainment osti Panthersin osuuden seurasta. Kaudesta 2005–2006 alkaen seura toimi NHL-seura Phoenix Coyotesin farmijoukkueena. Kaudella 2009–2010 seura oli yhteistyössä myös NHL-seura Anaheim Ducksin kanssa. Vuonna 2011 Rampage palasi kuuden vuoden tauon jälkeen Florida Panthersin farmijoukkueeksi. Kaudesta 2015–2016 alkaen seura toimii NHL-seura Colorado Avalanchen farmijoukkueena.
Rampage ei ole saavuttanut suurta menestystä. AHL:n pudotuspeleihin seura on yltänyt kahdesti, ensimmäisellä ja kuudennella kaudellaan. Rampage sijoittui runkosarjakaudella 2002–2003 divisioonansa kolmanneksi kerättyään 80:ssä ottelussa 87 pistettä. Seura voitti 36 ottelua, pelasi 11 ottelua tasan ja hävisi 29 ottelua varsinaisella peliajalla sekä neljä jatkoajalla. Seura putosi pudotuspelien ensimmäisellä kierroksella Norfolk Admiralsia vastaan suoraan kolmessa ottelussa. Toisen kerran Rampage pääsi pudotuspeleihin kaudella 2007–2008, jolla sen tie katkesi niin ikään pudotuspelien ensimmäisellä kierroksella, kun se hävisi Toronto Marliesille voitoin 3–4.


title: San Antonio Rampage

text: Yanick Lehoux pitää hallussaan San Antonio Rampagen yhden kauden piste- ja syöttöennätystä. Hän teki kaudella 2006–2007 73 tehopistettä, 31 maalia ja 42 syöttöpistettä, 72:ssa ottelussa. Seuran yhden kauden maaliennätys, 33 maalia, niin ikään kaudelta 2006–2007, on Donald MacLeanin hallussa. Kaikkiaan eniten sekä pisteitä, maaleja että syöttöpisteitä Rampagen riveissä kerännyt pelaaja on kauden 2010–2011 jälkeen Brett MacLean (155 tehopistettä, 74 maalia ja 81 syöttöpistettä runkosarjavuosina 2008–2011), joka on myös eniten otteluita seurassa pelannut pelaaja (201 runkosarjaottelua).


title: San Antonio Rampage

text: San Antonio Rampagen päävalmentajana toimii Dean Chynoweth. Seuran aiempia päävalmentajia ovat olleet John Torchetti, Scott Allen, Steve Ludzik, Pat Conacher, Greg Ireland, Ray Edwards ja Chuck Weber.


title: Marinidit

text: Marinidit eli Merinidit olivat nykyisessä Marokossa vuosina 1244–1465 hallinnut dynastia, joka sai nimensä berberiryhmältä.Heidän pääkaupunkinsa oli Fès. Marinidien dynastia syrjäytti Almohadit ja hallitsi suurta osaa Pohjois-Afrikasta 1300-luvun puolivälistä 1400-luvulle. Marinidit vaikuttivat myös Iberian niemimaalla 1100- ja 1200-luvuilla: Viimeinen Marinidien linna Espanjassa joutui Kastilian haltuun 1344, ja valta-asema siirtyi siellä Hafsidien dynastialle.


title: Louder Than Live

text: Louder Than Live on Seattlesta kotoisin olevan grunge-yhtye Soundgardenin julkaisema kotivideo, joka julkaistiin vuonna 1990. Se sisältää 5 kappaletta konsertista Whisky a Go Gossa Los Angelesissa, Kaliforniassa, 7. ja 10. joulukuuta 1989. Se sisältää materiaalia yhtyeen esittämässä kaksi kappaletta studiossa.


title: Louder Than Live

text: "Konsertin kappaleet:"


title: Louder Than Live

text: "Studiokappaleet:"


title: Charles Maturin

text: Charles Robert Maturin (25. syyskuuta 1782 Dublin – 30. lokakuuta 1824 Dublin) oli irlantilainen kirkonmies ja kirjailija.


title: Charles Maturin

text: Hänen tunnetuin teoksensa on vuonna 1820 julkaistu goottilainen kauhuromaani "Melmoth the Wanderer".


title: Divine Invitation

text: Divine Invitation on heavy metal -yhtye Altarian kokoelmalevy, joka julkaistiin 25. toukokuuta 2007. Se sisältää kymmenen kappaletta yhtyeen kahdelta ensimmäiseltä albumilta "Divinity" ja "Invitation", kaksi uutta kappaletta sekä seitsemän aikaisemmin julkaisematonta demoversiota. Kokoelmalevy julkaistiin, koska yhtyeen kahden ensimmäisen albumin painokset myytiin loppuun. Lisäksi yhtye halusi esitellä yleisölle uuden laulajansa, Marco Luponeron.


title: Fès

text: Fès (myös Fes, Fez tai Feš, ) on Marokon kolmanneksi suurin kaupunki. Vuonna 2013 siellä oli 1 079 091 asukasta. Fèsissä on kaksi medinaa eli vanhankaupungin aluetta, ja niistä suurempaa, Fès al Balia, pidetään maailman suurimpana autottomana kaupunkialueena. Fès Al Bali on Unescon maailmanperintökohde.


title: Fès

text: Fès on perustettu 800-luvulla. Se kukoisti marinidien dynastian aikana, jolloin se oli Marokon pääkaupunki.


title: Fès

text: Fèsin talous on edelleen hyvin perinteistä: tekstiilejä, käsiteollisuutta, maataloustuotteiden jalostusta. Fès on antanut nimensä punaiselle tasakattoiselle pyöreälle päähineelle fetsille.


title: Fès

text: Fès al Bali eli "Vanha Fès" on muurien ympäröimä Fèsin vanha kaupunki. Fès al Bali perustettiin Idrisidien dynastian pääkaupungiksi vuosien 789 ja 808 välisenä aikana. Fès al Balin alue nimettiin Unescon maailmanperintökohteeksi vuonna 1981 nimellä Fèsin medina. Muurien ympäröimään maailmanperintökohteeseen kuuluu mm. Al-Karaouinen yliopisto. Se on perustettu 859., ja sitä pidetään maailman vanhimpana yliopistona Fès al Balin autottoman alueen väkiluku on 156 000.


title: Fes

text: Fes voi tarkoittaa:


title: Hans Leo Hassler

text: Hans Leo Haßler (kastettu 26. lokakuuta 1564 – kuollut 8. kesäkuuta 1612) oli saksalainen säveltäjä ja urkuri. Hän vaikutti myöhäisen renessanssin ja varhaisen barokin ajalla.


title: Hans Leo Hassler

text: Haßler syntyi Nürnbergissä ja aloitti opintonsa kotimaassaan, mutta lähti vuonna 1584 monien tuon ajan saksalaismuusikoiden tavoin Italiaan. Hän tutustui Giovanni ja Andrea Gabrieliin saaden vahvoja vaikutteita venetsialaisen koulukunnan musiikista.


title: Hans Leo Hassler

text: Palattuaan Saksaan vuonna 1586 Haßler sai urkurintöitä ensin Augsburgista, sitten mm. Nürnbergistä, Ulmista ja Dresdenistä. Hän kuoli 47-vuotiaana Frankfurt am Mainissa kärsittyään pitkään tuberkuloosista.


title: Hans Leo Hassler

text: Haßlerin tuotantoon kuuluu sekä maallista musiikkia että kirkkomusiikkia. Hänen varhaiset sävellyksensä ovat usein rohkeita, venetsialaisten mestarien tyyliin kirjoitettuja, mutta myöhemmässä hengellisestä musiikkissaan hän palasi perinteisempiin suuntauksiin.


title: The Fallen Empire

text: The Fallen Empire on heavy metal -yhtye Altarian kolmas studioalbumi, joka julkaistiin 24. maaliskuuta 2006.


title: Aseellinen islamilainen ryhmä

text: Aseellinen islamilainen ryhmä (, ) oli algerialainen islamistinen ryhmä Algerian sisällissodassa. Se erottautui radikaalina haarana Algerian islamilaisesta oppositiosta. GIA:n tavoitteena on "sekulaarisen hallinnon kaatamisen ja sen korvaamisen islamistisella valtiolla", mutta ryhmä ei ole tämän lisäksi julkistanut mitään yksityiskohtaista poliittista ohjelmaa.


title: Aseellinen islamilainen ryhmä

text: GIA on suorittanut useita terroritekoja sekä Algeriassa että Ranskassa. Kotimaassaan GIA on hyökännyt muun muassa toimittajien, intellektuellien ja sekulaarien koulujen kimppuun. Ulkomailla ryhmää on syytetty esimerkiksi Air Francen lentokoneen kaappaamisesta vuonna 1994 ja useista pommi-iskuista Ranskaan, kuten Pariisin metroon vuonna 1995.


title: Adolf Hitlerin poliittinen testamentti

text: Adolf Hitlerin poliittinen testamentti ("Mein politisches Testament") oli testamentin muotoon puettu viimeinen kaksiosainen ohjeistus Saksan kansalle ja johtajille, jonka Adolf Hitler saneli sihteerilleen Traudl Jungelle noin vuorokautta ennen itsemurhaansa bunkkerissaan Berliinissä huhtikuun 28. ja 29. välisenä yönä 1945.


title: Adolf Hitlerin poliittinen testamentti

text: Poliittisen testamenttinsa ensimmäisessä osassa Hitler selittää, ettei tahtonut toisen maailmansodan syttymistä ja panee sodan alkamisen kansainvälisen juutalaisuuden syyksi.


title: Adolf Hitlerin poliittinen testamentti

text: Toisen osan alussa Hitler erottaa vanhat toverinsa Hermann Göringin ja Heinrich Himmlerin. Kuultuaan Hitlerin päätöksestä jäädä Berliiniin loppuun asti Baijeriin paennut Göring yritti ottaa Saksan johdon käsiinsä. Himmler puolestaan oli yrittänyt antautua länsiliittoutuneille ruotsalaisen diplomaatin kreivi Folke Bernadotten välityksellä. Saatuaan tietää tästä Hitler raivostui ja määräsi Göringin sekä Himmlerin erotettavaksi ja pidätettäväksi. Ajan käydessä vähiin Hitler jätti käskyn testamenttiinsa.


title: Adolf Hitlerin poliittinen testamentti

text: Hitler jatkoi testamenttinsa toista osaa määräämällä uuden hallituksen, jonka johtoon presidentiksi tuli amiraali Karl Dönitz, kansleriksi Joseph Goebbels ja valtionvarainministeriksi Lutz Schwerin von Krosigk. Dönitz johti Saksaa antautumiseen saakka, mutta Goebbels teki vaimoineen itsemurhan myrkytettyään ensin kuusi lastansa pian johtajansa jälkeen, vastoin tämän toivetta.


title: Adolf Hitlerin poliittinen testamentti

text: Viimeisissä kappaleissa Hitler jätti dramatiikkaa pursuavan ohjeistuksen uudelle hallitukselle ja Saksan kansalle, ja määräsi heidät jatkamaan vastarintaa ja juutalaisuuden vastustamista.


title: Adolf Hitlerin poliittinen testamentti

text: Kirjassaan "Viimeiseen saakka" Traudl Junge muisteli Hitlerin tuijottaneen tyhjää karttapöytäänsä sanellessaan testamentin. Puna-armeijan tykkituli oli häirinnyt sanelua. Hitler piti kiirettä ja odotti puhtaaksi kirjoitettuja versioita malttamattomana. Kun Junge sai tekstit valmiiksi, Hitler, Goebbels ja Martin Bormann allekirjoittivat ne nopeasti. Tämän jälkeen kolme kappaletta lähetettiin eri suuntiin. Kuriireina toimivat Hitlerin ilmavoimien adjutantti eversti Nicolaus von Below, Hitlerin lehdistösihteeri Heinz Lorenz ja Bormannin avustaja SS-eversti Wilhelm Zander.


title: Adolf Hitlerin poliittinen testamentti

text: Ennen poliittisen testamentin sanelua Hitler saneli Jungelle myös viimeisen tahtonsa.


title: Kulkusirkka

text: Kulkusirkka on yleisnimi joukolle heinäsirkkalajeja. Näillä lajeilla on tapana muodostaa ajoittain valtavia parvia, jotka vaeltaessaan ravinnon perässä aiheuttavat tällöin mittavia vahinkoja viljelyksille syöden hyvin lyhyessä ajassa käytännössä kaiken vihreän kasvillisuuden. Kulkusirkkaparvi voi peittää satojen neliökilometrien kokoisen alueen ja siihen voi kuulua miljoonia kulkusirkkoja.


title: Kulkusirkka

text: Kulkusirkkojen parveilu käynnistyy, kun tavallisesti rauhallisissa erakkona elävissä heinäsirkoissa tapahtuu muutos, joka vaikuttaa paitsi eläimen käyttäytymiseen myös niiden ulkonäköön. Erikoinen käytös on ilmeisesti sopeutuma, jolla heinäsirkkapopulaatio vastaa sirkkojen lukumäärän liialliseen kasvuun. Cambridgen yliopiston tutkijat osoittivat "Schistocerca gregaria" -lajilla, että heinäsirkka, jonka takajalat altistuvat kosketukselle useita kertoja minuutissa neljän tunnin ajan muuttuu parveilevaksi kulkusirkaksi.


title: Kulkusirkka

text: Kulkusirkat ovat olleet merkittävä haitta maanviljelylle ja ne mainitaan myös Raamatussa yhtenä suurista vitsauksista.


title: Kulkusirkka

text: Pohjoisamerikkalainen kalliovuorten kulkusirkka "Melanoplus spretus" kuoli tuntemattomasta syystä sukupuuttoon 1800-luvun lopulla ja viimeinen havainto lajin elävästä yksilöstä tehtiin vuonna 1902. Eräänä mahdollisena syynä häviämiseen pidetään maanviljelyn leviämistä alueille, joille sirkat munivat. Kalliovuorten kulkusirkan parvet ovat saattaneet olla yksilömäärältään suurempia kuin millään muulla kulkusirkkalajilla. Nykyään Pohjois-Amerikka on Antarktiksen ohella ainoa manner, jolla ei esiinny kulkusirkkoja.


title: Kulkusirkka

text: Kulkusirkkoja kasvatetaan nykyään terraarioeläinten ravinnoksi.


title: Kulkusirkka

text: Kulkusirkkoina pidetään ainakin seuraavia heinäsirkkalajeja:sekä joskus myös


title: Nina Lugovskaja

text: Nina Sergejevna Lugovskaja Templina, venäjäksi Нина Сергеевна Луговская (25. joulukuuta 1918, Moskova, Neuvostoliitto – 27. joulukuuta 1993, Vladimir, Venäjä) oli venäläinen taidemaalari ja teatterisuunnittelija, jonka kouluaikainen päiväkirja on julkaistu hänen kuolemansa jälkeen ja myös suomennettu nimellä "Haluan elää. Venäläisen koulutytön päiväkirja 1932–1937".


title: Nina Lugovskaja

text: Lugovskajan isä oli Sergei Rybin, vastavallankumouksellinen, joka vietti paljon aikaa vankilassa ja maanpaossa. Lugovskaja asui äitinsä ja kaksoissisariensa kanssa Moskovassa. Hän kirjoitti 13-vuotiaasta saakka päiväkirjaa, joka kuvasi elämää Neuvostoliitossa. Kun KGB löysi päiväkirjan, Lugovskaja, hänen äitinsä ja sisarensa vangittiin ja tuomittiin työleirille Siperiaan. He kaikki kuitenkin selvisivät.


title: Nina Lugovskaja

text: Lugovskaja meni naimisiin toisen taiteilijan ja toisinajattelijan Viktor Templinin kanssa. Hän kuoli 74 vuoden iässä.


title: Nothing Lasts...But Nothing Is Lost

text: Nothing Lasts...But Nothing Is Lost on brittiläisen Shponglen kolmas studioalbumi. Se julkaistiin kesäkuussa 2005.


title: Saimaa Ferries

text: Saimaa Ferries Oy (vuoteen 1994 asti Nurmes-Marina Oy) oli Nurmeksessa pääpaikkaansa pitänyt sisävesilaivavarustamo. Yhtiö harjoitti kesään 2007 asti laivaliikennettä kolmella aluksella lähinnä Pielisen alueella Pohjois-Karjalassa, mutta myös eteläisellä Saimaalla.


title: Saimaa Ferries

text: Yhtiön omistuksessa oli Lieksan ja Kolin välillä kulkeva matkustajalautta M/F Pielinen, joka on ainut Suomen sisävesillä toimiva autolautta. Lautta on vuodesta 2007 alkaen ollut Pielis-Laivat Oy:n omistuksessa. Kesällä 2007 yhtiö myi BlueWhite Resorts Oy:lle myös kaksi muuta alustaan M/S Koli III:n ("nyk. M/S BlueWhite Eagle"), joka on Suomen suurin sisävesiristeilijä, sekä M/S Vinkeri II:n ("nyk. M/S BlueWhite Hawk"). Yhtiö on lopettanut toimintansa loppuvuodesta 2007.


title: Saimaa Ferries

text: Yhtiön toimitusjohtajana ja pääomistajana toimi Matti Turunen.


title: Helvi Kaario

text: Helvi Johanna Kaario (26. tammikuuta 1887 Hämeenlinna – 13. toukokuuta 1958) oli suomalainen näyttelijä. Kaario näytteli muun muassa Tampereen Teatterissa. Hänen puolisonsa oli näyttelijä Simo Kaario.


title: Helvi Kaario

text: Kaario sai Pro Finlandia -mitalin 1948.


title: Luettelo Lentolaivue 32:n ilmavoitoista ja sotatoimitappioista

text: Luettelo erittelee Suomen ilmavoimien Lentolaivue 32:n jatkosodassa saavuttamat ilmavoitot sekä sotatoimitappiot.


title: Pitat

text: Pitat (Pittidae) on varpuslintuihin kuuluva lintuheimo.


title: Pitat

text: Pittoihin kuuluu BirdLife Suomen luokituksen mukaan yksi suku pitat ("Pitta") ja 29 lajia. Pitat ovat rastaan kokoisia, tukevia, pitkäjalkaisia, lyhytpyrstöisiä ja vahvanokkaisia lintuja, jotka liikkuvat pääasiassa maassa kariketta penkoen. Höyhenpuvultaan ne ovat yleensä värikkäitä. Sana "pitta" on alun perin Intian Andhra Pradeshissa puhuttua telugun kieltä, ja se on tarkoittanut mitä tahansa pientä lintua.


title: Pitat

text: Pitat elävät trooppisessa Aasiassa, Oseaniassa, Papua-Uudessa-Guineassa ja Molukkien saaristossa sekä pari lajia Afrikassa.


title: Pitat

text: Pitat syövät maassa eläviä selkärangattomia.


title: Pitat

text: Pesä on matalalla pensaassa tai esimerkiksi kaatuneessa puussa. Se on suurehko, katettu tai soikionmallinen. Munia on tavallisesti 3–5, joskus jopa seitsemän. Haudonta kestää runsaat kaksi viikkoa ja poikaset lähtevät pesästä 2–3 viikon ikäisinä.


title: Martti Paavola (pianopedagogi)

text: Martti Lauri Paavola (20. heinäkuuta 1898 Janakkala – 26. maaliskuuta 1990 Helsinki) oli suomalainen säveltäjä, pianotaiteilija, pianopedagogi ja kriitikko. Hän oli Sibelius-Akatemian pianonsoiton opettaja 1927–1945, lehtori 1951–1960 ja pianopedagogiikan professori 1960–1965. Lisäksi hän opetti pianonsoittoa Kansankonservatoriossa 1925–1935 ja toimi useassa lehdessä musiikkiarvostelijana ja esseistinä.


title: Martti Paavola (pianopedagogi)

text: Paavola valmistui normaalilyseosta 1917 ja Helsingin musiikkiopistosta 1920. Ulkomaisia opintoja hän suoritti Saksassa 1920–1924 ja Pariisissa 1927, 1928 ja 1930. Helsingin musiikkiopistossa hän opiskeli Eino Lindholmin ja Elli Rängman-Björlinin johdolla. Saksassa hän opiskeli Berliinissä sekä Leipzigissa 1921–1924 opettajanaan Robert Teichmüller. Pariisissa hän opiskeli Jean Batallan johdolla. Ensikonsertin hän piti 1926 ja esiintyi kymmenen vuoden ajan solistina sekä myöhemmin kamarimuusikkona.


title: Martti Paavola (pianopedagogi)

text: Paavola julkaisi pianonsoiton aloittelijoille oppaan "Pianonsoiton alkeet I–III" (1935–1938) sekä varttuneemmille soittajille kokoelmat "97 harjoitelmaa I–II" (1943–1945) ja "Tie taituruuteen I–II" (1947).


title: Martti Paavola (pianopedagogi)

text: Paavola sai Pro Finlandia -mitalin 1948. Paavolan puoliso oli vuodesta 1936 Leena o.s. Hirvensalo (1902–1987).


title: Martti Paavola

text: Martti Paavola -nimisiä henkilöitä ovat ainakin:


title: Martti Paavola (sähkötekniikan professori)

text: Martti Johannes Paavola (vuoteen 1906 Solin; 11. heinäkuuta 1898 Tampere – 9. joulukuuta 1992 Helsinki) oli suomalainen sähkötekniikan asiantuntija ja sähköalan opettaja.


text: Martti Paavola valmistui diplomi-insinööriksi vuonna 1924 ja väitteli tekniikan tohtoriksi vuonna 1931 saksankielisellä väitöskirjallaan "Über die Stossionisation der Elektronen in Luft von Atmosphärendruck". Hän oli aluksi Tampereen Teknillisen opiston opettaja vuosina 1925–1935 ja insinööri Strömberg Oy:ssä vuosina 1935–1939, sitten vuosina 1939–1965 Teknillisen korkeakoulun sähkötekniikan professori, vararehtori 1943–1955, Valtion teknillisen tutkimuslaitoksen sähkötekniikan laboratorion johtaja 1942–1961. Hän oli sähköalan aikakauslehden "Voima ja valo" päätoimittaja vuosina 1959–1964. Hän laati sähkötekniikan alan oppikirjoja, kuten "Sähkötekniikan oppikirja" (1933, 15. painos 1989) ja "Valotekniikka" (1952).


text: Martti Paavolan puoliso oli Aili o.s. Manninen vuodesta 1928. Suomentaja Mirja Rutanen oli heidän tyttärensä.


title: Lilian Jackson Braun

text: Lilian Jackson Braun (20. kesäkuuta 1913 Chicopee, Massachusetts, Yhdysvallat – 4. kesäkuuta 2011 Landrum, Etelä-Carolina, Yhdysvallat) oli yhdysvaltalainen kirjailija. Hän tuli tunnetuksi "The Cat Who..." -jännityskirjasarjastaan, jossa keskeisissä osissa ovat entinen uutistoimittaja James Qwilleran ja tämän siamilaiset kissat KoKo ja Yum Yum. Teosten tapahtumat sijoittuvat kuvitteelliseen Pickaxin kaupunkiin. Vaikka asiaa ei kirjasarjassa koskaan mainita, kaupungin esikuvana katsotaan olevan Michiganin Bad Axe, jossa kirjailija asui miehensä kanssa 1980-luvulle saakka.


title: Lilian Jackson Braun

text: Jackson Braun aloitti kirjoittamisen teini-ikäisenä ja kirjoitti varhain muun muassa urheilurunoja "Detroit Newsiin". Hän teki töitä Detroit Free Pressin kolmekymmentä vuotta. "The Cat Whon" ensimmäinen romaani ilmestyi vuonna 1966, ja sarjan kirjoitustyö jatkui 2000-luvulle saakka.


title: Lilian Jackson Braun

text: Lilian Jackson Braun varjeli yksityiselämäänsä niin tarkoin, että kustantajat antoivat jopa syntymäajasta eriävää tietoa. Hän asui kuolemaansa asti Pohjois-Carolinassa.


title: Lilian Jackson Braun

text: Braunin teoksista on suomennettu kaksi ensimmäistä.


title: Tero Saarinen Company

text: Tero Saarinen Company on suomalaisen tanssitaiteilija ja koreografi Tero Saarisen johtama tanssiryhmä, jonka hän perusti vuonna 1996. Ryhmän ohjelmisto koostuu pääasiassa Saarisen koreografioista, ja sen kotipaikka on Helsinki, vaikka valtaosa esityksistä tapahtuu ulkomailla. Ryhmän harjoitus- ja toimistotilat sijaitsevat Aleksanterin teatterissa, jossa se myös esiintyy pienemmillä teoksillaan.


title: Tero Saarinen Company

text: Nykyään Tero Saarinen Company luetaan Suomen kulttuuriviennin kärkitoimijoihin, ryhmä on vuoden 2016 loppuun mennessä esiintynyt lähes 40 maassa ja sen ydintoimintaan kuuluvat lisäksi kansainvälinen opetustoiminta sekä Saarisen koreografioiden lisensointi muille johtaville tanssiryhmille maailmassa. Verkosto-organisaatiomallinen ryhmä työllistää vuosittain noin 80 henkilöä, joista yksitoista työskentelee ryhmässä vakituisesti.


title: Tero Saarinen Company

text:
Ryhmän teokset on toteutettu kansainvälisinä yhteistuotantoina ja monet niistä lukeutuvat Saarisen avainteoksiin. Saarisen omaperäiseksi sanotun koreografisen kädenjäljen ja persoonallisten esiintyjien lisäksi teoksille on ominaista viimeistelty visuaalisuus, jossa valosuunnittelija Mikki Kuntun panos on keskeinen. Useissa teoksissa on mukana elävä musiikki.
Soolotanssijana kansainvälistä mainetta saavuttanut Tero Saarinen kokosi tanssiryhmä Company Toothpickin vuonna 1995 oman koreografisen näkemyksensä välineeksi. Saarinen halusi tehdä pysyvämmin töitä innostuneiden, samat arvot jakavien taiteilijoiden kanssa. Perustajajäseniä olivat Saarisen ohella hänen tanssijakollegansa Henrikki Heikkilä Suomen Kansallisbaletista, Batsheva Dance Companysta Israelista löytynyt tanssija Yuval Pick sekä valosuunnittelija Mikki Kunttu. Company Toothpick nimettiin humoristisesti Saarisen synnyinkaupungin Porin tulitikkutehtaan muistoksi.


title: Tero Saarinen Company

text: Ryhmän ensimmäinen teos, "Westward Ho!", sai ensi-iltansa Tukholman Dansens Husissa 18. helmikuuta 1996. Teos sai kutsun Lontoon The Place -teatterissa järjestettyyn ensimmäiseen Aerowaves-katselmukseen vuonna 1997, jota seurasi Saarisen kansainvälinen läpimurto koreografina. Ryhmä alkoi saada esiintymiskutsuja ympäri Eurooppaa.


title: Tero Saarinen Company

text: Vuonna 2000 Company Toothpick sai toimitilat Aleksanterin teatterista. Vuonna 2001 ryhmä sai ensimmäisen kokopäiväisen työntekijän, ryhmän nykyisen toiminnanjohtajan Iiris Aution aloittaessa Saarisen managerina ja ryhmän tuottajana. Vuonna 2002 ryhmän nimi muutettiin Tero Saarinen Companyksi, ja vuonna 2004 se pääsi teatteri- ja orkesterilain piiriin ja alkoi saada toimintarahoitusta sekä valtiolta että Helsingin kaupungilta.


title: Tero Saarinen Company

text: Tero Saarinen Company toimii Helsingissä Aleksanterin teatterissa, jossa se on sijainnut vuodesta 1999. Aleksanterin teatterin virallinen residenssiryhmä Tero Saarinen Company on ollut vuodesta 2005. Säännöllisten esitysten lisäksi ryhmällä on teatterissa toimitilat sekä harjoitusstudiona sama sali, jossa Tero Saarisen oma ammattilaisura sai alkunsa vuonna 1982 talon toimiessa tuolloin vielä Suomen Kansallisbaletin kotina.


title: Tero Saarinen Company

text: Tero Saarinen Company esiintyy Helsingissä vuosittain. Aleksanterin teatterin ohella ryhmä on vieraillut Suomen Kansallisoopperassa ja Suomen Kansallisteatterissa. Esitysten lisäksi ryhmän toimintaan Helsingissä kuuluvat opetustoiminta sekä yhteisölliset hankkeet.


title: Tero Saarinen Company

text: Tero Saarinen Company on kiertänyt vuosien 1996–2016 aikana yhteensä 38 maassa ja kuudessa maanosassa. Ryhmän esiintymiset ovat saaneet osakseen runsaasti positiivista mediapalautetta. Tero Saarisen teoksille on tyypillistä omaleimaisen tanssin ohella kokonaistaideteosmaisuus: vahva visuaalisuus ja usein elävä musiikki. Saarinen on tehnyt kaikkiaan 46 kantaesitystä (huhtikuu 2018), joista 17 omalle ryhmälleen.


title: Tero Saarinen Company

text: Ryhmän esiintymispaikkoja ovat muun muassa Maison de la Danse Lyonissa, Théâtre du Châtelet ja Théâtre National de Chaillot Pariisissa, Movimentos-festivaali Wolfsburgissa, Tanz im August Berliinissä, Kampnagel Hampurissa, The Joyce -teatteri, New York City Center ja BAM (Brooklyn Academy of Music, Howard Gilman Opera House) New Yorkissa, Jacob's Pillow Dance Festival Becketissä, Walt Disney Concert Hall Los Angelesissa, South Bank Center Lontoossa, Chekhov International Theatre Festival Moskovassa, Alexandrinsky Theatre Pietarissa, The Ibero-American Theater Festival Bogotassa, Festival Internacional de Buenos Aires Argentiinassa, SIDance Soulissa, Perth International Arts Festival Perthissa sekä New Zealand International Arts Festival Wellingtonissa.


title: Tero Saarinen Company

text: Valtaosa ryhmän teoksista on toteutettu kansainvälisinä yhteistuotantoina. Yhteistuottajiin lukeutuvat The Joyce Theater (Yhdysvallat), Automne en Normandie (Ranska), Venetsian biennaali (Italia), South Bank Center (Iso-Britannia), Dansens Hus (Ruotsi) ja Kuopio Tanssii ja Soi -festivaali (Suomi).


title: Tero Saarinen Company

text: Tero Saarinen Company on tuottanut kaikkiaan 17 Saarisen kantaesitystä, jonka lisäksi se on tuonut ohjelmistoonsa myös Saarisen muita teoksia sekä Carolyn Carlsonin Saariselle antamia sooloteoksia. Ryhmän tuottamia avainteoksia ovat läpimurtoteos "Westward Ho!" (1996), Stravinsky-teokset "Petrushka" (2001) ja "HUNT" (2002), Shakers-vaikutteinen "Borrowed Light" (2004), Esa-Pekka Salosen musiikkiin pohjautuva "Morphed" (2014) sekä yhteistyössä Suomen Kansallisoopperan ja baletin kanssa toteutettu suurtuotanto "Kullervo" (2015, Jean Sibelius).


title: Tero Saarinen Company

text: Kansainvälistä huomiota on kerännyt erityisesti soolo "HUNT" (2002). Yhteistyössä multimediataiteilija Marita Liulian kanssa tehty teos on kerännyt kriitikoilta kiitosta omaperäisenä ja vaikuttavana teoksena. Saarinen on esittänyt teosta vuoden 2013 loppuun mennessä 174 kertaa, 82 kaupungissa, 32 maassa, Aasiassa, Afrikassa, Etelä- ja Pohjois-Amerikassa sekä Euroopassa, ja se on nostettu yhdeksi merkittävimmistä Stravinskyn "Kevätuhriin" tehdyistä koreografioista. Tero Saarinen lopettaa teoksen tanssimisen "Kevätuhrin" juhlavuonna 2013.


title: Tero Saarinen Company

text: Myös teoksen "Borrowed Light" kiertueet Euroopassa, Oseaniassa ja Pohjois-Amerikassa ovat saaneet osakseen paljon positiivista huomiota kansainvälisessä mediassa. Teos nostettiin muun muassa yhdeksi vuosikymmenen merkittävimmistä tanssiteoksista USA:ssa.


title: Tero Saarinen Company

text: Tero Saarinen Companyn toimintaan on alusta asti kuulunut myös kansainvälinen opetustoiminta. Nykyään kursseja ja työpajoja ammattitanssijoille sekä edistyneille tanssinopiskelijoille järjestetään eri puolilla maailmaa keskimäärin 4–5 kertaa vuodessa.


title: Tero Saarinen Company

text: Tero Saarisen liikekieli perustuu hänen kehittämäänsä liiketekniikkaan, joka on saanut vaikutteita niin butosta, baletista, nykytanssista kuin taistelulajeistakin. Myös aasialaisessa tanssitraditioissa tärkeä silmien ja käsien käyttö korostuvat hänen ilmaisussaan. Tyyliä on kuvailtu orgaaniseksi sekä kekseliääksi sekoitukseksi groteskiutta ja kauneutta.


title: Tero Saarinen Company

text: Saarisen liikekielen tekniikkaopetus keskittyy tanssijan kaikkien aistien herättämiseen ja kokonaisvaltaisen valppauden löytämiseen, hermojen ääripäiden aktivoimiseen sekä kehon painon tunnistamiseen ja käyttöön. Tavoitteena on maksimoida tanssijan kyky liikkua oman tasapainonsa äärirajoilla. Pedagogiikassa korostetaan liikkeen sisäistämistä ja tanssijan omakohtaista tulkintaa, joita avustetaan muun muassa mielikuvaharjoitteiden kautta. Saarisen liiketekniikan kansainvälisestä opetustoiminnasta ja sen kehittämisestä vastaa koreografin ohella Tero Saarinen Companyn taiteellinen kehityspäällikkö Sini Länsivuori.


title: Tero Saarinen Company

text: Verkosto-organisaatiomallin mukaan toimivassa ryhmässä on yksitoista vakituista työntekijää. Heidän lisäkseen tuotantokohtaisilla ja ostopalvelusopimuksilla työskentelee vuosittain 40–80 eri alojen alihankkijayritystä ja freelanceria paitsi Suomesta myös eri puolilta maailmaa. Tero Saarinen Companylla on jaettu johtajuus: Tero Saarinen vastaa taiteellisesta sisällöstä ja ryhmän toiminnanjohtaja Iiris Autio tuotannosta, hallinnosta ja taloudesta. Ryhmän taustaorganisaationa toimii yleishyödyllinen yhdistys, Into liikkeessä ry.


title: Tero Saarinen Company

text: Tero Saarinen Companyn tehtäväksi on määritelty ”edistää humaania maailmankuvaa ja inhimillisiä perusarvoja tanssin kautta sekä lisätä ihmisten ymmärrystä kehollisuudesta ja sen merkityksestä hyvän elämän edistäjänä”.


title: Tero Saarinen Company

text: Ryhmän taiteellisena strategiana on luoda koreografian, musiikin ja visuaalisen suunnittelun muodostamia elämyksellisiä ja aikaa kestäviä kokonaistaideteoksia – avoimia vuorovaikutustilanteita, jotka herkistävät katsojan inhimillisten perusasioiden äärelle. Ryhmän arvoja ovat yhteisöllisyys, avoimuus, laadullinen tinkimättömyys sekä työn ja yritteliäisyyden arvostaminen.


title: Tero Saarinen Company

text: Teknisenä johtajana toimii Ville Konttinen, vastaava harjoittajana Henrikki Heikkilä, taiteellisena kehityspäällikkönä Sini Länsivuori, tuotantopäällikkönä Maiju Ristilä, myyntipäällikkönä Johanna Rajamäki, markkinointi- ja viestintäpäällikkönä Terhi Mikkonen ja tuotantokoordinaattorina Carita Weissenfelt.


title: Tero Saarinen Company

text: Vuonna 2004 Tero Saarinen Company pääsi teatteri- ja orkesterilain piiriin. Keskimäärin vuosien 2006–2016 aikana valtion tuki on muodostanut noin 35 prosenttia ja Helsingin kaupungin avustus 7 prosenttia ryhmän kokonaisbudjetista.


title: Tero Saarinen Company

text: Tero Saarinen on koonnut ryhmäänsä joukon vahvoja ja ilmaisuvoimaisia tanssijoita. Alkuaikoina ryhmässä esiintyi Saarisen nimekkäitä tanssijakollegoita Suomen Kansallisbaletista, kuten Henrikki Heikkilä, Sini Länsivuori, Anu Sistonen ja Heikki Vienola, joista valtaosa työskentelee ryhmässä yhä. Ryhmässä on vieraillut myös joukko nimekkäitä ulkomaalaisia tanssijoita, heidän joukossaan Yuval Pick, Natasa Novotna, Megumi Nakamura ja Sharon Eyal. Nykyisin valtaosa tanssijoista on suomalaisia.


title: Tero Saarinen Company

text: Tero Saarisen lisäksi ryhmän ohjelmistossa olevissa teoksissa tanssivat (vuodesta):Tero Saarinen Companyn teokset ovat kokonaistaideteosmaisia: koreografian ja tulkinnan ohella myös musiikki ja visuaalisuus ovat teoksissa keskeisessä asemassa. Saarisen luottokumppaneihin lukeutuvat valaistussuunnittelija Mikki Kunttu ja pukusuunnittelija Erika Turunen.


title: Tero Saarinen Company

text: Saarinen käyttää monissa teoksissaan elävää musiikkia. Hänen musiikillisiin yhteistyökumppaneihin lukeutuvat Esa- Pekka Salonen, The Boston Camerata, Ensemble InterContemporain, harmonikkaduo James Crabb ja Geir Draugsvoll, Kamariorkesteri Avanti!, Jarmo Saari sekä Kimmo Pohjonen.


title: Tero Saarinen Company

text: Saarinen on tehnyt osan kantaesityksistään muille tanssiryhmille. Muun muassa hollantilainen Nederlands Dans Theater (NDT1), ranskalaiset Lyonin, Marseillen sekä Lorrainen baletit, portugalilainen Ballet Gulbenkian, israelilainen Batsheva Dance Company, ruotsalainen Göteborgin oopperan baletti sekä Suomen Kansallisbaletti ovat esittäneet Saarisen töitä ohjelmistoissaan.


title: Cow & Chicken

text: Cow & Chicken (suom. "Lehmä ja Kana") on David Feissin luoma, kaksi Emmy-ehdokkuutta saanut yhdysvaltalainen animaatiosarja.


title: Cow & Chicken

text: Hanna-Barberan tuottama animaatiosarja alkoi vuonna 1997. Siinä kerrotaan Lehmän ja hänen veljensä Kanan seikkailuista koulussa, kotona ja muualla, ja punaisen, paholaisen näköisen housuttoman miehen, Punaisen Tyypin (I. B. Red Guy) heille tekemistä kepposista. 51-jaksoinen sarja päättyi vuonna 1999.


title: Cow & Chicken

text: Samoihin aikoihin tehtiin myös spin-off-sarja nimeltä Olen Näätä ("I Am Weasel"), jossa päähahmoina esiintyivät muutamia esiintymisiä alkuperäisessä sarjassa tehneet Näätä ja Paviaani, myös paholainen esiintyi sarjassa useaan otteeseen.


title: Cow & Chicken

text: Cow & Chicken -sarjan teki poikkeukselliseksi sen ääninäytteleminen, jossa Charlie Adler teki suurimman osan sarjan hahmojen äänistä. Tämä on harvinaisempaa 1990–2000-luvuilla, toisin kuin 1940–1970-luvuilla, jolloin muun muassa Mel Blanc teki useita rooleja samassa animaatiosarjassa.


title: Cow & Chicken

text: Suomessa sarjaa esitettiin Cartoon Networkin lisäksi Subtv:llä vuosina 2004–2005. 24. joulukuuta 2007 Subtv aloitti sarjan uusintakierroksen.


title: Cow & Chicken

text: Lehmä ja Kana ovat sisarukset joilla on ihmisvanhemmat. Vanhemmat näytetään aina vain vyötäröstä alaspäin. Myös heidän maanviljelijäisovanhempansa olivat ihmisiä. Sukuun kuuluu myös muita eläimiä kuten serkku Luuton Kana, jolla nimensä mukaan ei ole luita. Muita serkkuja ovat etanapoika, Mustalammas ja kovanaamainen sika nimeltä Sow. Lehmän ja Kanan isällä on myös veli nimeltä Longhorn Steer.